Ούτε γάμοι ούτε βαπτίσια λόγω... βόμβας! | Η Εφημερίδα των Συντακτών\nΚλειστόν λόγω βόμβας!\nΜια παλιά βόμβα του Β’ Παγκοσμίου Πολέμου ξεσπιτώνει 72 χιλιάδες κατοίκους την Κυριακή, στη δυτική Θεσσαλονίκη. Πρωτοφανής επιχείρηση εκκένωσης δύο δήμων, έκτακτα μέτρα ασφαλείας σε ΕΛ.ΠΕ. και δίκτυα ΔΕΗ και ΕΥΑΘ.\nΠονοκέφαλος για την αστυνομία, που έχει να φροντίσει τη φύλαξη χιλιάδων άδειων σπιτιών για τουλάχιστον έξι ώρες, αλλά και την ομαλή έξοδο των κατοίκων από την «κόκκινη ζώνη» η οποία θα ξεκινήσει στις 7 το πρωί.\nΗ βόμβα βρέθηκε πριν από μία εβδομάδα, κατά τη διάρκεια τεχνικών εργασιών στον εξωτερικό χώρο πρατηρίου υγρών καυσίμων επί της οδού Μοναστηρίου 90.\nΟ γερανός που έσκαψε σε βάθος περίπου πέντε μέτρων, από τύχη, για λίγα χιλιοστά, δεν την ακούμπησε όταν αποκαλύφθηκε η κεφαλή της... Πρόκειται για απομεινάρι του Β' Παγκοσμίου Πολέμου, μήκους ενός μέτρου και βάρους 250 κιλών.\nΟπως έγινε γνωστό, περιέχει 153 κιλά εκρηκτικών και έπεσε από αεροσκάφος κατά τον βομβαρδισμό του σιδηροδρομικού σταθμού Διαλογής τις τελευταίες μέρες της γερμανικής κατοχής.\nΤην επιχείρηση απενεργοποίησης-απομάκρυνσης-καταστροφής έχει αναλάβει η 112 ομάδα ναρκαλιευτών του Τάγματος Εξουδετέρωσης Ναρκοπεδίων Ξηράς του Ελληνικού Στρατού, μία πολύ έμπειρη ομάδα επαγγελματιών του είδους, που έχει απενεργοποιήσει δεκάδες παρόμοιες βόμβες που βρίσκονται κατά καιρούς στα έργα του αεροδρομίου «Μακεδονία», αλλά και χιλιάδες βλήματα κατά μήκος του αγωγού φυσικού αερίου ΤΑΡ.\nΤρεις έμπειροι άνδρες θα πλησιάσουν τη βόμβα και αφού φτάσουν με τα χέρια στο κατάλληλο σημείο θα αφαιρέσουν τον πυροκροτητή.\nΑπενεργοποιημένη στη συνέχεια θα μεταφερθεί με όχημα του στρατού στο πεδίο βολής Ασκού Προφήτη προκειμένου να γίνει ελεγχόμενη έκρηξη. Την ασφαλή μετακίνηση έχει αναλάβει η αστυνομία, μεριμνώντας για την απρόσκοπτη διέλευσή της μέσα από τους δρόμους της πόλης.\nΤην επιχείρηση συντονίζει η Περιφέρεια Κεντρικής Μακεδονίας που έχει ξεκινήσει ήδη την ενημέρωση των πολιτών κι έδωσε στη δημοσιότητα αναλυτικό χάρτη για να μπορεί ο καθένας να δει εάν το σπίτι του βρίσκεται εντός της ζώνης που θα εκκενωθεί.\nΠαράλληλα, λειτουργεί τηλεφωνικό κέντρο όπου ο κόσμος μπορεί να απευθύνεται για να ενημερωθεί και να λύσει τις απορίες του.\nΤα διαθέσιμα νούμερα είναι: 2313 302152, 2313 302181, 2313 302135, 2313 302147, 2313 302129, 2313 302144, 2313 302175, 2313 302137, 2313 302153.\nΧθες ξεκίνησε ενημέρωση πόρτα πόρτα στα σπίτια και στις γειτονιές. Η αντιπεριφερειάρχης Θεσσαλονίκης, Βούλα Πατουλίδου, που συντονίζει την επιχείρηση, δήλωσε ότι «δεν υπάρχει κανένα θέμα προαιρετικής μετακίνησης των πολιτών.\n»Πρόθυμοι ή απρόθυμοι δεν έχει σημασία, η περιοχή εκκενώνεται προληπτικά και υποχρεωτικά. Η Αστυνομία έχει λάβει όλα τα απαιτούμενα μέτρα για να μην παραμείνει κανένας κάτοικος εντός της περιμέτρου των 1.900 μέτρων και να αποτραπούν τυχόν κρούσματα κλοπών και διαρρήξεων.\n»Ολοι, ακόμη και οι πολίτες, οφείλουν να δείξουν υπευθυνότητα και σύνεση. Πιστεύουμε ότι η διαδικασία θα είναι ολιγόωρη και πως δεν θα υπάρξουν προβλήματα, διότι υπάρχει και αγαστή συνεργασία όλων των εμπλεκομένων».\nΕξι ώρες ερημιά\nΣύμφωνα με τις αναφορές των δημάρχων από την περιοχή Κορδελιού–Ευόσμου, θα απομακρυνθούν 62 χιλιάδες πολίτες, ενώ από την περιοχή Αμπελοκήπων–Μενεμένης άλλες 10 χιλιάδες.\nΓια τον κόσμο που θα φύγει για περίπου έξι ώρες, αν δεν υπάρχει δυνατότητα παραμονής σε φιλικά ή συγγενικά σπίτια εκτός της «κόκκινης ζώνης», έχουν προβλεφθεί σημεία συγκέντρωσης για όση ώρα διαρκέσει η επιχείρηση, μεταξύ των οποίων σχολεία, προαύλια εκκλησιών, πάρκα και χώροι πάρκινγκ.\nΗ μετάβαση θα γίνει δωρεάν με λεωφορεία του ΟΑΣΘ μεταξύ 7 π.μ. και 9 π.μ. Στο μεταξύ, ζητείται η συνεργασία των πολιτών, ώστε να ενημερώσουν τους γείτονές τους ή τις αρχές για περιπτώσεις ανθρώπων που δεν μπορούν να μετακινηθούν.\n«Τα πάντα κινούνται με βάση τον σχεδιασμό και τις προδιαγραφές που υπάρχουν σε αυτές τις περιπτώσεις.\n»Ούτε πανικός πρέπει να δημιουργηθεί, γιατί δεν υπάρχει λόγος, ούτε εφησυχασμός. Θα πρέπει να ακολουθήσουμε τις στρατιωτικές οδηγίες και να πειθαρχήσουμε όλοι για να τελειώσει η κατάσταση με ασφάλεια», ανέφερε ο δήμαρχος Μενεμένης-Αμπελόκηπων, Λάζαρος Κυρίζογλου.\n«Πρόκειται για εγχείρημα το οποίο πραγματοποιείται για πρώτη φορά σε τέτοια έκταση στη χώρα μας. Πιστεύω ότι όλα θα πάνε καλά», είπε ο δήμαρχος Ελευθερίου-Κορδελιού, Πέτρος Σούλας, που ζήτησε να κηρυχθεί η περιοχή σε κατάσταση έκτακτης ανάγκης, αίτημα το οποίο έγινε δεκτό από την περιφέρεια.\n«Θέλω να πιστεύω ότι και δύο και τρεις και πέντε και έξι ώρες, όσο χρειαστεί, και με τη συνεργασία όλων, γιατί γνωρίζουμε ότι το να απομακρύνεις από την εστία τόσο κόσμο προφανώς δεν είναι εύκολη υπόθεση, θα τελειώσει αυτή η ιστορία αναίμακτα για όλους.\n»Μέχρι τις 10 το πρωί της Κυριακής ο κόσμος θα πρέπει να έχει φύγει από τα σπίτια του, ώστε να μπει η ομάδα των πυροτεχνουργών για να τελειώσουν το συντομότερο», τόνισε η Βούλα Πατουλίδου.\nΣτο πλαίσιο της επιχείρησης άδειασαν στο μεταξύ τα καύσιμά τους 15 πρατήρια υγρών καυσίμων που βρίσκονται στην περιοχή, ενώ δεκάδες κοινωνικές εκδηλώσεις που ήταν προγραμματισμένες για την Κυριακή, ανάμεσά τους πολλοί γάμοι και βαφτίσια, αναβάλλονται.


ετικετες:Θεσσαλονίκη25η μαρτίουfeaturedΛευκός Πύργος\nΑπίστευτος καυγάς με μαλλιοτράβηγμα και χαστούκια σημειώθηκε μεσα σε αεροπλάνο κατά τη διάρκεια της πτήσης!\nΠιο συγκεκριμένα, ο καβγάς ξέσπασε σε πτήση των τυνησιακών αερογραμών «Tunisair» μεταξύ των επιβατών για τους χώρους αποθήκευσης των χειραποσκευών πάνω από τα καθίσματα.\nΤο περιστατικό σημειώθηκε στην πτήση «TU216» στο αεροδρόμιο της Κωνσταντινούπολης στην Τουρκία, σύμφωνα με την «Daily Mail».\nΤο βίντεο δείχνει δύο γυναίκες να σπρώχνουν και να χτυπούν η μία την άλλη. Μια γυναίκα με λευκή μαντίλα αρχίζει να φωνάζει σε τρεις άλλες πριν τις χτυπήσει.\nΟ καβγάς συνεχίζεται καθώς ένας αεροσυνοδός προσπαθεί μάταια να σώσει την κατάσταση και να ηρεμήσει τους επιβάτες.\nΛίγο αργότερα, ένας άντρας επιβάτης που είχε απομακρυνθεί ξαφνικά αρπάζει από τα μαλλιά μια γυναίκα.\nΟ εκπρόσωπος της αεροπορικής εταιρείας επιβεβαίωσε ότι οι αεροσυνοδοί έπρεπε να ζητήσουν τη βοήθεια των σεκιούριτι για να ηρεμήσουν τα πνεύματα πριν τελικά απογειωθεί το αεροπλάνο.\nΟι τυνησιακές αερογραμμές διεξάγουν έρευνα για το περιστατικό που σημειώθηκε στις 10 Απριλίου.


Φωτιά ανάμεσα σε Ραφήνα και Αρτέμιδα - Εκκενώνονται σπίτια -Πύρινα μέτωπα σε Ν.Βουτζά και Πάρνηθα\nΑρχική Επιλεγμένα Φωτιά ανάμεσα σε Ραφήνα και Αρτέμιδα – Εκκενώνονται σπίτια -Πύρινα μέτωπα σε...\nΦωτιά ανάμεσα σε Ραφήνα και Αρτέμιδα – Εκκενώνονται σπίτια -Πύρινα μέτωπα σε Ν.Βουτζά και Πάρνηθα\n10 Σεπτεμβρίου 2020 - 15:11\nΣε Ραφήνα, Ν.Βουτζά και Πάρνηθα δίνει μάχη σήμερα η Πυροσβεστική στην Αττική με τις φωτιές που ταλαιπωρούν τη χώρα να συνεχίζονται για μια ακόμα ημέρα.\nΠριν από λίγο, φωτιά ξέσπασε ανάμεσα σε Αρτέμιδα και Ραφήνα, ενώ ήδη εκκενώθηκε ο οικισμός “Δροσιά” που ανήκει στη Ραφήνα, για προληπτικούς λόγους. Η φωτιά ξεκίνησε από χαμηλή βλάστηση σε υπαίθριο χώρο στην οδό Αγίου Γεωργίου και Αρίωνος.\nΤο σημείο βρίσκεται κοντά στη περιοχή όπου κατασκευάζεται το Αθλητικό Παραολυμπιακό Κέντρο. Στην περιοχή υπάρχουν διάσπαρτα σπίτια.\nΣυγκεκριμένα, μετά από εισήγηση της Πολιτικής Προστασίας του Δήμου Ραφήνας Πικερμίου, και απόφαση του Δημάρχου Ραφήνας, συστήνεται στους κατοίκους του οικισμού «Δροσιά» η προληπτική αποχώρηση από την περιοχή με κατεύθυνση τη Ραφήνα. Η σύσταση γίνεται για την πλήρη διευκόλυνση της επιχειρησιακής δράσης των δυνάμεων της Πυροσβεστικής.\nΣτην περιοχή έχουν σπεύσει ισχυρές δυνάμεις της πυροσβεστικής και το έργο τους συνδράμουν και 3 ελικόπτερα.\nΣυγκεκριμένα, 65 πυροσβέστες με 15 οχήματα, 5 ομάδες πεζοπόρων τμημάτων, το ΜΕΤΠΕ, εθελοντές και υδροφόρες ΟΤΑ– που επιχειρούν για την κατάσβεση της πυρκαγιάς. Ενώ, από αέρος συμμετέχουν στην κατάσβεση τα 3 ελικόπτερα.\nΑπό την κατάσβεση στο Νέο Βουτζά. Φωτό: ΙΝΤΙΜΕ/ΣΤΕΦΑΝΟΥ ΣΤΕΛΙΟΣ/cnn.gr\nΣτο Νέο Βουτζά η πυρκαγιά που ξέσπασε νωρίτερα την Πέμπτη, εξακολουθεί με καλύτερη εικόνα, σύμφωνα με την Πυροσβεστική, ενώ δεν υπάρχει κίνδυνος για κατοικημένη περιοχή.\nΤώρα επιχειρούν 31 πυροσβέστες με 10 οχήματα, 1 πεζοπόρο τμήμα. εθελοντές και υδροφόρες ΟΤΑ. Ενώ, δεν εξαπλώθηκε σε έκταση άνω των 10 στρεμμάτων.\nΣε εξέλιξη βρίσκεται και φωτιά που ξέσπασε το μεσημέρι της Πέμπτης στους πρόποδες της Πάρνηθας, στο τέλος της οικιστικής ζώνης κοντά στον ΟΤΕ. Ωστόσο, μέχρι στιγμής δεν εμπνέει ανησυχία, ενώ, καίει σε υπαίθριο χώρο.\nΣτο σημείο επιχειρούν τουλάχιστον 5 πυροσβεστικά οχήματα.


Ο Χάρος και ο Τουιτεράς (επισόουντ 2), του Χάρου Χάρου - iporta.gr\niporta.gr / 20 Μαρτίου 2014 / 2 Σχόλια\nΖητώ συγνώμη που σας άφησα στα κρύα του λουτρού την προηγούμενη φορά, μα πρέπει να καταλάβετε την πολυπλοκότητα του ωραρίου της δουλειάς μου.\nΕνώ έκανα κουπί σήμερα το πρωί, χτύπησε το κινητό μου. Όταν βλέπεις εισερχόμενη κλήση από την μάνα σου στις έξι τα ξημερώματα, καταλαβαίνεις ότι δεν είναι για καλό.\n«Έλα, πού είσαι;», με ρωτάει βιαστικά κατασπαράζοντας την καλημέρα.\n«Στη δουλειά, ρε μάνα! Τι θες;»\n«Εμ βέβαια και είσαι στη δουλειά! Πού αλλού; Πότε σκοπεύεις να βρεις γυναίκα, ε; Να κάνεις οικογένεια; Παιδιά;»\nΚαταλαβαίνετε ότι δεν είχα όρεξη για να καυγαδίσω στις έξι το πρωί με μισό καφέ, μισό τσιγάρο και το κουπί παραμάσχαλα (μεγάλη ανακάλυψη το hands free!) από τη μία. Με τρεις γιαγιάδες από τροχαίο να βρίζουν ακατάπαυστα κι έναν ιθαγενή του Αμαζονίου σαστισμένο, να με κοιτάει με μισό μάτι ζαρωμένος στην πλώρη, από την άλλη.\n«Κατά τις τρεις και μισή σήμερα, σε βολεύει;», κατάφερα να αστειευτώ.\n«Τι σκοπεύεις να κάνεις στη ζωή σου, Χάρε; Εγώ πότε θα γίνω γιαγιά; Το ξέρεις ότι είδα σήμερα την Δήμητρα (Ε πες το, καλή μου γυναίκα, από την αρχή!) και μου έλεγε για την Περσεφόνη της ότι μπλα μπλα μπλα.» (Εισερχόμενη κλήση σε αναμονή Διάολος).\n«Μάνα, με καλεί το αφεντικό.»\n«Μην τ ο λ μ ή σ ε ι ς …»\nΚι όμως, κυρίες και κύριοι, τόλμησα και την έβαλα σε αναμονή. Το πιο πιθανό είναι να μην απλώσει το πλυντήριο που έβαλα πριν φύγω, να μην καθαρίσει την καμπίνα και να μου μαγειρέψει φασολάκια ή μπάμιες.\n«Έλα, boss, καλημέρα.»\n«Μου είπε ο Άλλος (όταν αποκαλεί έτσι τον Θεό, μάλλον έγιναν πάλι μπίλιες), να γυρίσεις τη μία γριά πίσω.»\n«Ποια από τις τρεις;»\n«Αυτή που βρίζει τον άντρα της, επειδή τώρα είδε το κέρατο που έτρωγε τόσα χρόνια. Βάλαμε στοίχημα αν θα τον κερατώσει με τον κουμπάρο ή αν θα πάει στο wipe out. Μετά θα πας πάρεις έναν τουιτερά.»\n«Άντε, παιδάκι μου, ξεκούνα! Θα σε περιμένει λέμε!»\nΝαι, ρε μαλάκα. Λες και θα τραβήξεις εσύ το κουπί!\n«ΤΟ ΑΚΟΥΣΑ ΑΥΤΟ!», γαύγισε πριν τον τερματισμό της κλήσης.\n«Αναμονή;;; Αυτή είναι η ανταμοιβή μου για όλα αυτά τα χρόνια;», άκουσα τη μάνα μου να συνεχίσει την γκρίνια.\n«Μάνα, άμα σου βρω νύφη, θα ησυχάσεις;», ρώτησα έτοιμος να παντρευτώ ακόμη και τη Μέδουσα για να γλιτώσω την γκρίνια.\n«Ε δεν θα μου κουβαλήσεις κι όποια να ‘ναι!», άλλαξε το τροπάριο.\n«Έχω επιστροφή. Τα λέμε.»\n«Τι να σου φτιάξω να φας;», συνέχισε σαν να μην συμβαίνει τίποτα.\n«Παστίτσιο και κεφτεδάκια. Γεια.»\nΑυτά θα την κρατήσουν απασχολημένη για το επόμενο τρίωρο.\nΑφού άφησα την γιαγιά που έβριζε ακόμα στην αίθουσα ανάνηψης, έστριψα για την απέναντι όχθη. Μέσα στην ομίχλη σχηματιζόταν ένα σκοτεινό δωμάτιο. Μέσα του ένα γραφείο και στην περιστρεφόμενη καρέκλα του ήταν καθισμένος ένας αδύνατος τύπος με γυαλιά, που φορούσε μία πλεχτή ζακέτα. Κρατούσε στο χέρι του ένα i phone και το κοιτούσε με έντρομο και κενό βλέμμα, επειδή μόλις τα είχε κακαρώσει. Σηκώθηκε αργά και μάταια προσπάθησε να το πιάσει ξανά και ξανά και ξανά. Τότε το κινητό του ψόφησε κι αυτό από μπαταρία. Ενώ η οθόνη του κινητού του έσβηνε, άφησε μια δραματική κραυγή. Μόλις που πρόλαβα να δω ότι ήταν συνδεμένος σε μία εφαρμογή που λεγόταν twitter.\n«Δεν είναι δυνατόν!!! Ήταν το πχιο πετυχημένο μου τουί! Πώς μπορεί να έμεινα από μπαταρία πριν το τουιτάρω;;; Πόσο γκαντέμης πχια! »\nΓύρισε και με κοίταξε υποτιμητικά.\n«Τι ξέρεις κι εσύ με αυτή την “παντόφλα” που κυκλοφορείς;», είπε δείχνοντας το κινητό μου. «Το πολύ πολύ να έχεις και κανένα προφίλ στο facebook.», τίναξε το χέρι του αδιάφορα.\nΤον οδήγησα εκνευρισμένος στη βάρκα.\n«Πού πάμε; Θα πάρουμε καινούργιο κινητό;», με ρώτησε σαν να ήταν το πιο φυσιολογικό πράγμα που κάνει κάποιος αμέσως μόλις πεθάνει.\n«Λυπάμαι (δεν λυπόμουν καθόλου), αλλά στον Άλλο Κόσμο τα κινητά γιοκ για τους θνητούς.»\nΑν δεν είχε πάθει ήδη ανεύρυσμα, θα το πάθαινε τώρα.\n«- Σκότωσα τον Χάρο, κύριε Πρόεδρε, επειδή μου είπε ότι στον Άλλο Κόσμο δεν έχει twitter και i phone. -Αθώος!»\n«Είσαι βλαμμένος;», τον ρώτησα συνοφρυωμένος, σφίγγοντας το κουπί στα χέρια μου.\n«Έτσι μιλάμε, εμείς οι τουιτεράδες, αλλά εσύ δεν έχεις ιδέα.», βούλιαξε εκείνος απογοητευμένος στη θέση του, σταυρώνοντας τα χέρια του στο στήθος του.\n«Τι είναι αυτό το twitter τέλος πάντων;», γρύλισα επιθυμώντας να του ρίξω μία με το κουπί στο κεφάλι.\nΤα μάτια του φωτίστηκαν σαν να έπρεπε να μιλήσει για τον έρωτα της ζωής του.\n«Δεν έχεις ιδέα, έτσι;», χαμογέλασε ονειροπόλα κι άπλωσε το χέρι του παίρνοντας το κινητό μου. «Έχετε δωρεάν wi-fi;»\n«Βλέπεις πουθενά τον Σαμαρά;», τον ρώτησα χαμογελώντας ειρωνικά.\n«Ρε συ, το ‘χεις! Internet μπορείς να μπεις, εννοώ στον δικό μας κόσμο;»\n«Αρκεί να μην με πάρουν χαμπάρι και με χρεώσουν υπερωρίες.»\nΤου έδειξα το πλήκτρο για το internet και μόνο που δεν με φίλησε. Όταν του άνοιξα το τρισδιάστατο πληκτρολόγιο, τότε μόνο φάνηκε να εντυπωσιάζεται λίγο.\n«Α μπα, δεν είναι παντόφλα πια;»\n«Πχια, θα λες. Δίνει έμφαση. Λοιπόν σου έφτιαξα λογαριασμό email και τώρα θα φτιάξουμε το πρώτο σου account!», είπε συγκινημένος, λες και θα μου αγόραζε το πρώτο μου προφυλακτικό.\n«Ωραία, τώρα τι κάνουμε;»\n«Θα κάνεις follow κάποιους που θα σου συστήσω εγώ, είναι σαν τους φίλους στο facebook. Αλλά για να θεωρηθείς πετυχημένος, πρέπει να σε κάνουν follow κι εκείνοι. Κάνεις tweets σαν τις δημοσιεύσεις, μόνο που έχεις διαθέσιμους μόνο 140 χαρακτήρες.»\n«Γιατί; Σε χρεώνουν μετά;»\n«Σταμάτα, ανόητε! Θα γίνεις πιο πνευματώδης. Να γράφεις για πιτόγυρα, σεξ, βυζιά, κώλους και να σχολιάζεις με χιούμορ την επικαιρότητα.»\n«Με αυτά γίνομαι πνευματώδης;»\n«Ε εντάξει, περισσότερο δημοφιλής.», μαζεύτηκε λίγο.\n«Φτάσαμε.», του ανακοίνωσα.\nΕνστικτωδώς πήρε μια βαθιά ανάσα και με κοίταξε αγχωμένος.\n«Επειδή έκανα μερικά unfollow, block και report, λες να πάω στην Κόλαση;»\n«Έβλεπες τους αγαπημένους σου;»\n«Έκανες κακό σε κάποιον πιο αδύναμο από σένα;»\n«Έκλεψα μερικά tweets από μικρότερα accounts, αλλά ήταν τόσο πετυχημένα που μου έκαναν συνέχεια retweet και favourite!», είπε τις λέξεις μονορούφι κι έπιασε να κλαίει σπαρακτικά.\n«Αθώος!», του είπα χαμογελώντας.\nΑναθάρρησε λίγο και μου έσφιξε το χέρι. Μου έδωσε τον οβολό του και προχώρησε προς την αίθουσα αναμονής για να πάρει αριθμό πρωτοκόλλου.\nΞεκίνησα να τραβάω πάλι κουπί για να φτιάξω επιτέλους έναν καφέ της προκοπής και να κάνω ένα τσιγάρο με την ησυχία μου χαζεύοντας αυτό το twitter.\nΤότε άκουσα τον Τουιτερά να μου φωνάζει.\n«Μην ξεχάσεις να γράφεις τουί για την μάνα σου! Γίνονται ανάρπαστα!»\nΤου κούνησα το δρεπάνι σε αποχαιρετισμό. Θα μπορούσα να γράψω βιβλία για την μάνα μου, όχι απλά tweets. Πήγα να στείλω το πρώτο μου tweet, όταν…\n«Να τηγανίσω πατάτες με τα κεφτεδάκια;»\n«Μάνα, κάνε ό,τι θέλεις. Πάω κούρσα στην Αλάσκα.»\n«Την ζακέτα σου να πάρεις!», αντήχησαν οι φωνές όλων των μανάδων ζωντανών και νεκρών στα αυτιά μου.\nΜε έπιασε υστερικό γέλιο και ανέβασα το συμβάν στο twitter.\nΥΣ. Έχω και twitter, πάμε μια βόλτα; @HarosHarou\nΟ Χάρος Χάρου είναι αναγνώστης της Πόρτας. Διαβάστε εδώ το επισοουντ 1.\n21 Μαρτίου 2014 at 07:53\nΜα με έκανε κοκαλιάρη εκ γενετής. Απλά το χρησιμοποιεί για να γκρινιάζει στον πατέρα μου. Από αυτό τουλάχιστον την σκαπούλαρα.\n21 Μαρτίου 2014 at 07:04\nἌν δέν ἥσουν τόσο κοκκαλιάρης θά μποροῦσα νά σέ χαρακτηρίσω σαρκα-στικό. Μοῦ κάνει ἐντύπωση πού ἡ μαμά δέν σέ κυνηγάει γιά τά κιλά σου…


ΠΑΜΕ: ΑΥΡΙΟ ΠΑΡΑΣΚΕΥΗ 18/3 2:00ΜΜ ΠΕΡ/ΚΗ Δ/ΝΣΗ ΕΚΠ/ΣΗΣ Β.ΑΙΓΑΙΟΥ ΚΙΝΗΤΟΠΟΙΗΣΗ ΓΙΑ ΑΝΑΠΛΗΡΩΤΕΣ ΚΑΙ ΔΙΚΑΙΩΜΑ ΣΤΗΝ ΜΟΝΙΜΗ ΚΑΙ ΣΤΑΘΕΡΗ ΕΡΓΑΣΙΑ -ΣΠΟΤ – Σύλλογος Πρωτοβάθμιας εκπαίδευσής Λέσβου\nΠΑΜΕ: ΑΥΡΙΟ ΠΑΡΑΣΚΕΥΗ 18/3 2:00ΜΜ ΠΕΡ/ΚΗ Δ/ΝΣΗ ΕΚΠ/ΣΗΣ Β.ΑΙΓΑΙΟΥ ΚΙΝΗΤΟΠΟΙΗΣΗ ΓΙΑ ΑΝΑΠΛΗΡΩΤΕΣ ΚΑΙ ΔΙΚΑΙΩΜΑ ΣΤΗΝ ΜΟΝΙΜΗ ΚΑΙ ΣΤΑΘΕΡΗ ΕΡΓΑΣΙΑ -ΣΠΟΤ\nPosted on 17 Μαρτίου, 2022 by Σοφία Καζαμία Δεν υπάρχουν Σχόλια\nΑΥΡΙΟ ΠΑΡΑΣΚΕΥΗ 18/3 2:00ΜΜ ΠΕΡ/ΚΗ Δ/ΝΣΗ ΕΚΠ/ΣΗΣ Β.ΑΙΓΑΙΟΥ ΚΙΝΗΤΟΠΟΙΗΣΗ ΓΙΑ ΑΝΑΠΛΗΡΩΤΕΣ ΚΑΙ ΔΙΚΑΙΩΜΑ ΣΤΗΝ ΜΟΝΙΜΗ ΚΑΙ ΣΤΑΘΕΡΗ ΕΡΓΑΣΙΑ\nPosted on 15 Ιανουαρίου, 2015 Δεν υπάρχουν Σχόλια\nΟ ΣΥΡΙΖΑ και η «αντικειμενική» αξιολόγηση των δημοσίων υπαλλήλων. «Η αξιολόγηση υπαλλήλων και υπηρεσιών θα γίνεται στη βάση αντικειμενικών δεικτών». Αυτό είπε στην ομιλία του ο Α. Τσίπρας, στο διαρκές συνέδριο του ΣΥΡΙΖΑ στις 3 Γενάρη. Με άλλα λόγια, ναι στην αξιολόγηση των Δημοσίων Υπαλλήλων, αλλά αυτή να γίνεται με «αντικειμενικό[…]\nPosted on 19 Αυγούστου, 2021 Δεν υπάρχουν Σχόλια\nΠανεργατικό Αγωνιστικό Μέτωπο Μέλος της Παγκόσμιας Συνδικαλιστικής Ομοσπονδίας (ΠΣΟ-WFTU) Αγ. Φιλοθέης 5β, 105 56 Aθήνα Τηλ. 210 3301842,210 3301847,210 3833786 Fax 210 3802 864 Site: https://pamehellas.grE-mail:pame@pamehellas.grTwitter: https://twitter.com/PAMEhellas Αθήνα 18 Αυγούστου 2021 ΑΝΑΚΟΙΝΩΣΗ ΚΥΒΕΡΝΗΣΗ ΚΑΙ ΕΡΓΟΔΟΣΙΑ ΝΑ ΠΑΡΟΥΝ ΑΜΕΣΑ ΜΕΤΡΑ ΓΙΑ ΤΗΝ ΠΡΟΣΤΑΣΙΑ ΤΗΣ ΥΓΕΙΑΣ ΤΩΝ ΕΡΓΑΖΟΜΕΝΩΝ ΣΤΟΥΣ ΧΩΡΟΥΣ ΔΟΥΛΕΙΑΣ Τα[…]


Ενοικιάζεται Κατάστημα στις Τζιτζιφιές της Καλλιθέας, 52τ.μ, Ισογείου σε Καλή Κατάσταση. Είναι Φωτεινό με 23τ.μ Πρασιά Μπροστά και 7τ.μ Πατάρι. Έχει 1 WC, Κεντρική Θέρμανση Πετρελαίου και Ρολά. Βρίσκεται πλησίον της Ιλισού και της Λεωφ. Θησέως με άμεση πρόσβαση σε ΜΜΜ και την αγορά.P & Partners Real Estate, www.ppa...\nΕνοικιάζεται Κατάστημα στο Κέντρο της Καλλιθέας, 58τ.μ, Ισογείου σε Πολύ Καλή Κατάσταση. Είναι Προσόψεως και Φωτεινό. Αποτελείται από 3 επίπεδα. Συγκεκριμένα 58τμ Ισόγειο, 62τ.μ Υπόγειο και 40τ.μ Πατάρι. Διαθέτει WC, Εσωτερικές Σκάλες και Κεντρική Θέρμανση Πετρελαίου. Βρίσκεται σε εξαιρετική Τοποθεσία καθώς είναι π...\nΕνοικιάζεται Κατάστημα στην Δάφνη, 70τ.μ Ισογείου σε Πολύ Καλή Κατάσταση. Είναι Προσόψεως και Φωτεινό με 7μ Βιτρίνα. Διαθέτει Άδεια Υγειονομικού Ενδιαφέροντος, 16τ.μ Πατάρι, Κουζίνα και Τουαλέτα με Εσωτερική Σκάλα. Βρίσκεται σε εξαιρετική Τοποθεσία καθώς είναι 300μ από το Μετρό Δάφνης και πλησίον της Λεωφ. Βουλιαγμ...\nΚατάστημα 322 τ.μ.\nΕνοικιάζεται Χώρος στο Χίλτον στα Ιλίσια, 322τ.μ, Υπογείου σε Καλή Κατάσταση. Είναι Προσόψεως με Μεγάλους Ενιαίους Χώρους. Διαθέτει Άδεια Υγειονομικού Ενδιαφέροντος και Τουαλέτες. Βρίσκεται σε Εξαιρετική Τοποθεσία καθώς είναι ακριβώς πίσω από το Χίλτον και δίπλα στη Μιχαλακοπούλου με άμεση πρόσβαση σε ΜΜΜ και την α...\nΕνοικιάζεται Κατάστημα στις Τζιτζιφιές της Καλλιθέας, 65τ.μ, Ισογείου σε Πολύ Καλή Κατάσταση. Είναι Προσόψεως και πολύ Φωτεινό με 10μ Βιτρίνα και 27τ.μ Πρασιά. Διαθέτει Τουαλέτα, Κλιματισμό και Τέντες. Βρίσκεται δίπλα στην Δημοσθένους και στο Πάρκο Νιάρχος με άμεση πρόσβαση σε ΜΜΜ και την αγορά. P & Partners Real E...\nΕνοικιάζεται Επαγγελματικός Χώρος στην Πλ. Νέας Σμύρνης, 98τ.μ, 2ου Ορόφου σε Πολύ καλή Κατάσταση. Είναι Προσόψεως, πολύ Φωτεινός, Διαμπερής με Μπαλκόνια και στις 2 πλευρές. Έχει Βαφτεί πρόσφατα και υπάρχει έτοιμη υποδομή για Εγκατάσταση Κλιματισμού. Ο χώρος έχει Αποθήκη και τα Κοινόχρηστά του είναι χαμηλά. Βρίσκε...\nΕνοικιάζεται Κατάστημα στη Χαροκόπου της Καλλιθέας, 145τ.μ, Ισογείου σε Καλή Κατάσταση. Είναι Φωτεινό και Διαμπερές. Διαθέτει 75τ.μ Πατάρι, Εσωτερική σκάλα και Τουαλέτα. Βρίσκεται σε πολύ καλό σημείο καθώς είναι σε έναν από τους κεντρικότερους δρόμους της περιοχής, πλησίον λεωφόρου και αγοράς με άμεση πρόσβαση σε Μ...


Σεξουαλική Αγωγή (Ενημέρωση στο αγόρι) - Iliaktida\nΗ ήβη είναι μια από τις πιο σημαντικές περιόδους της ζωής του ανθρώπου. Κατά την εποχή της ήβης εμφανίζεται για πρώτη φορά στον ανθρώπινο οργανισμό μια λειτουργία, η οποία προκαλεί θεαματικές μορφολογικές και λειτουργικές μεταβολές, που δίνουν σε μερικά χρόνια την τελική ώριμη μορφή του ατόμου. Κατά την ήβη επίσης συμπληρώνεται και η αύξηση του σκελετού. Τα άτομο αποκτά το τελικό του ύψος και συγχρόνως ολοκληρώνεται η ανάπτυξη των οργάνων. Όλες αυτές οι αλλαγές προκαλούνται από την έναρξη της λειτουργίας των γεννητικών αδένων, των γονάδων. Οι γεννητικοί αδένες στον άνθρωπο εμφανίζουν τη μοναδική ιδιότητα, ότι η λειτουργία τους δεν αρχίζει κατά τη γέννηση ή και πριν απ’ αυτήν, αλλά ύστερα από μια μεγάλη περίοδο αδράνειας, που διαρκεί 10–12 χρόνια. Αυτή η έναρξη της λειτουργίας των γονάδων προσδίδει στον έφηβο δύο νέες ιδιότητες :\n(α) πρώτον, την ικανότητα αναπαραγωγής και (β) την ορμονική έκκριση, που καθιστά δυνατή την αναπαραγωγική λειτουργία.\nΗ λειτουργία της αναπαραγωγής ασκείται σε τρία σημεία:\n(α) στο γεννητικό σύστημα\n(β) στο φαινότυπο του ατόμου με τα δευτερογενή χαρακτηριστικά του φύλου και\n(γ) στα εγκεφαλικά κέντρα, όπου αναπτύσσεται η γενετήσια επιθυμία.\n– Η τριχοφυία στην περιοχή των γεννητικών οργάνων\n– Η τρίχωση στο πρόσωπο, μασχάλες, στήθος, κοιλιά, χέρια και πόδια\n– Η μεταβολή της φωνής, που γίνεται πιο βαριά και βραχνή.\n– Η διεύρυνση των ώμων\n– Η παραγωγή ιδρώτα, με χαρακτηριστική οσμή, και λίπους στο πρόσωπο\nΌλα τα πιο πάνω αποτελούν και τα δευτερεύοντα χαρακτηριστικά του φύλου, που διαφοροποιούν ουσιαστικά την εμφάνιση του άντρα από τη γυναίκα. Η ολοκλήρωση των δευτερευόντων χαρακτηριστικών διαρκεί όσο και η ήβη. Στ’ αγόρια εμφανίζεται συνήθως ανάμεσα στα 13 και 14 χρόνια.\nΣημαντικό γνώρισμα της ήβης είναι η αύξηση του ύψους, μέχρι και 50 εκατοστά μέσον όρον. Η αύξηση του ύψους επιτυγχάνεται με την ανάπτυξη του σκελετού. Η ανάπτυξη των άκρων προηγείται συνήθως του υπόλοιπου σκελετού- και τ’ αγόρια σ’αυτή την ηλικία φαίνονται να έχουν δυσανάλογα ως προς το σώμα τους μακρά άκρα. Η λεκάνη τους παραμένει στενή, ενώ μεγαλώνει ο θώρακας και οι ώμοι, που τονίζονται ακόμα πιο πολύ από την ανάπτυξη των μυών.\nΗ στύση είναι η αύξηση του όγκου και της σκληρότητας του πέους, που του επιτρέπει την είσοδο στο γυναικείο κόλπο. Το φυσιολογικό μέγεθος του πέους σε στύση είναι 12 έως 16 εκατοστά. Στις μέρες μας η παραπληροφόρηση γύρω από το μέγεθος του πέους και η δημιουργία εξωπραγματικών προτύπων γύρω από τη σεξουαλικότητα, οδηγεί τους νέους σε ανησυχία και προβληματισμούς, προκαλώντας διάφορα αχρείαστα συμπλέγματα. Το αντανακλαστικό της στύσης βρίσκεται στο νωτιαίο μυελό. Για τη λειτουργία της στύσης απαιτείται υγιής αγγειακός μηχανισμός, δηλαδή ικανοποιητική παροχή αίματος. Η εισροή αίματος στα σηραγγώδη σώματα του πέους και στο σπογγειώδες σώμα της ουρήθρας, προκαλεί παθητική σύσπαση δηλ. κλείσιμο των φλεβών, που εμποδίζει τη διαφυγή του αίματος και διατήρηση της στύσης. Κατά τη διάρκεια του ύπνου παράγονται στον άντρα μια ή δυό αυτόματες στύσεις. Μερικές φορές, ιδιαίτερα στην ήβη, οι στύσεις αυτές συνοδεύονται από αυτόματη εκσπερμάτιση, που ονομάζεται ονείρωξη.\nΕπιμέλεια Άρτεμις Πολυκάρπου, παιδίατρος Το καλοκαίρι, η πιο ανέμελη εποχή του χρόνου, είναι εδώ! Για τα παιδιά, καλοκαίρι σημαίνει χρόνος για...


Δεν είχε αίσιο τέλος η περιπέτεια του Ιωάννη Τσιμπρικίδη που είχε χαθεί την 27.09.2017.\nΤο μεσημέρι της 01.10.2017, η Κοινωνική Υπηρεσία δέχθηκε κλήση στην Εθνική Γραμμή SOS 1065 και ενημερώθηκε για τον εντοπισμό και την απώλεια ζωής του άτυχου άνδρα.\nΗ σορός του εντοπίστηκε να επιπλέει στο λιμάνι της Νέας Ηρακλείτσας, από άνδρες της ΕΛ.ΑΣ. και του Λιμενικού Σώματος, το πρωί της Κυριακής 01.10.2017.\nΟ 77χρονος, είχε εξαφανισθεί το μεσημέρι της 27.09.2017, όταν βγήκε από το σπίτι του στη Νέα Ηρακλείτσα Καβάλας, για την καθιερωμένη του βόλτα. Έκτοτε, δεν είχε δώσει σημεία ζωής. Η ΓΡΑΜΜΗ ΖΩΗΣ, μετά από αίτημα των οικείων του και με τη συγκέντρωση των απαραίτητων δικαιολογητικών, εξέδωσε SILVER ALERT για την κινητοποίηση όλων για την ανεύρεσή του, την 29.09.2017. Δυστυχώς, ήταν πολύ αργά…


USS Johnston: Εικόνες από το βαθύτερο ναυάγιο της γης - Newtoday.gr\nΑρχική Κόσμος USS Johnston: Εικόνες από το βαθύτερο ναυάγιο της γης\nΕικόνες από την άβυσσο ήρθαν στο φως της δημοσιότητας, αφού υποβρύχιο κατάφερε να βιντεοσκοπήσει το ναυάγιο του USS Johnston.\nΤο συγκεκριμένο ναυάγιο βρίσκεται σε βάθος 6,5 χιλιομέτρων και πρόκειται για το βαθύτερο σε όλη τη γη. Για να έχουμε ένα μέτρο σύγκρισης το ναυάγιο του Τιτανικού βρίσκεται στα 3.784 μέτρα. Οι εξερευνητές των ωκεανών πέρασαν πολλές ώρες να το βιντεοσκοπούν προκειμένου να καταγράψουν όσες περισσότερες λεπτομέρειες μπορούσαν από το κουφάρι του.\nΤο πλοίο USS Johnston ήταν αντιτορπιλικό του Αμερικανικού Πολεμικού Ναυτικού και βυθίστηκε κατά τη διάρκεια της ναυμαχίας της Σαμάρ. Το ναυτικό των ΗΠΑ πολέμησε ενάντια των Ιαπώνων το 1944 σε μια από τις μεγαλύτερες ναυμαχίες της ιστορίας της ανθρωπότητας.\nΟ Victor Vescovo, ο αρχηγός της αποστολής που βρήκε το πλοίο σε δηλώσεις του ανέφερε ότι «Το ναυάγιο βρίσκεται σε τέτοιο βάθος που το οξυγόνο είναι ελάχιστο και υπάρχει ελάχιστη θαλάσσια ζωή. Το κουφάρι του πλοίου έχει μείνει σχεδόν άθικτο από τον χρόνο, μόνο αν εξαιρέσεις τις ζημιές που προκλήθηκαν από τη μάχη».\nΝα σημειωθεί πως το ναυάγιο ανακαλύφθηκε για πρώτη φορά το 2019, αλλά το βαθυσκάφος τότε δεν μπορούσε να πάει πιο βαθιά, ώστε να το φωτογραφίσει ολόκληρο. Τώρα με το καινούργιο μοντέλο η ομάδα κατάφερε να το φτάσει και να τραβήξει αναλυτικές φωτογραφίες και βίντεο.\nUSS Johnston (DD-557): Naval History and Heritage Command – US NAVY\nΤέλος, η ομάδα του Vescovo προσανατολίζεται στο να συνεργαστεί με ιστορικούς ώστε να ρίξει περισσότερο φως στη συγκεκριμένη μάχη. Το USS Johnston βυθίστηκε από τα ιαπωνικά πυρά. Αν και οι Ιάπωνες είχαν την αριθμητική υπεροχή, το πλοίο έκατσε και πολέμησε μέχρι να βυθιστεί. Συνολικά από τα 327 άτομα που είχε για πλήρωμα τα 141 σώθηκαν.\nΠροηγούμενο άρθροSelf tests κορονοϊού: Στο 0,3% η θετικότητα μαθητών και εκπαιδευτικών\nΕπόμενο άρθροΠρωτοφανής κλοπή με λεία 61… περιστέρια στην Κοζάνη!


Smartphone Xiaomi Redmi 8A 32GB Blue | allSmart\nSmartphone Xiaomi Redmi 8A 32GB Blue\n139,00 € 129,00 € ή 39304 Πόντοι 36473 Πόντοι\nOctacore Snapdragon Επεξεργαστής\n12MP κάμερα με AI\nΑτελείωτη χρήση. Ατελείωτη μπαταρία 5000mAh!\nΗ έξυπνη επιλογή smartphone, με μεγάλης χωρητικότητας μπαταρία και εντυπωσιακή οθόνη. Απολαύστε τα πλεονεκτήματα της μπαταρίας των 5000mAh για να δείτε ακόμα περισσότερα videos, να κάνετε κλικ σε περισσότερες φωτογραφίες και να παίξετε περισσότερα παιχνίδια με μία μόνο φόρτιση. Η πανίσχυρη μπαταρία προσφέρει υποστήριξη ταχείας φόρτισης 18W, ώστε να μην ξεμείνετε ποτέ.\nΗ μεγάλου μεγέθους HD οθόνη 6,22 ιντσών του Redmi 8A σας προσφέρει περισσότερο χώρο χάρη στον σχεδιασμό με notch τύπου σταγόνας. Το Gorilla Glass 5 εξασφαλίζει πως η οθόνη σας προστατεύεται ενάντια στα ατυχήματα και πτώσεις. Σας φέρνουμε τα πλεονεκτήματα των καμερών επιπέδου flagship, μέσω της σειράς Redmi A.\nΗ νέα φιλοσοφία σχεδιασμού Aura Wave Grip προσφέρει ένα εντελώς σύγχρονο σχέδιο, προσφέροντάς σας ταυτόχρονα το ιδανικό κράτημα και προστασία ενάντια στα σημάδια από δακτυλικά αποτυπώματα. Ο οκταπύρηνος (έως 2.0Ghz) επεξεργαστής Snapdragon 439 που κρύβεται στο εσωτερικό του Redmi 8A είναι απολύτως επαρκής είτε πρόκειται για gaming είτε για multi-tasking. Ακόμα, χάρη στην επιλογή επέκτασης αποθηκευτικού χώρου δεν θα χρειαστεί να ανησυχήσετε πως θα ξεμείνετε από χώρο.\nΧάρη στην μπαταρία των 5000mAh μπορείτε να δείτε ακόμα περισσότερα videos, να κάνετε κλικ σε περισσότερες φωτογραφίες και να παίξετε περισσότερα παιχνίδια, με μία μόνο φόρτιση. Η πανίσχυρη μπαταρία προσφέρει υποστήριξη ταχείας φόρτισης 18W, ώστε να επανέλθετε στη δράση όσο το δυνατόν συντομότερα.\nΤα πλεονεκτήματα των καμερών επιπέδου flagship έρχονται μέσω της σειράς Redmi A. Το Redmi 8A διαθέτει οπίσθια κάμερα 12MP με ΑΙ και αισθητήρα Sony IMX363, για κρυστάλλινης καθαρότητας φωτογραφίες κάθε φορά. Επιπλέον, τα μεγάλου μεγέθους pixel 1,4μm προσφέρουν εξαιρετικές λήψεις σε συνθήκες χαμηλού φωτισμού.\nΗ φιλοσοφία σχεδιασμού Aura προχωράει ένα βήμα παραπέρα, με εντελώς νέο σχέδιο για καλύτερο κράτημα στο πίσω μέρος του κινητού. Το κυματιστό σχέδιο σας προσφέρει ταυτόχρονα το ιδανικό κράτημα και προστασία ενάντια στα σημάδια από δακτυλικά αποτυπώματα.\nΕίτε πρόκειται για gaming είτε για multi-tasking, το Redmi 8A με τον επεξεργαστή Snapdragon 439 τα διαχειρίζεται άψογα. Μάλιστα, με την επιλογή επέκτασης αποθηκευτικού χώρου δεν θα χρειαστεί να ανησυχήσετε πως θα ξεμείνετε από χώρο.


Μετάφραση: Γιάννης Δυριώτης\nΤίτλος πρωτοτύπου: A Small Town in Germany\nΤα Καλύτερα Βιβλία Τσέπης 30\nΟ Τζων λε Καρρέ, διπλωμάτης και συγγραφέας μυθιστορημάτων κατασκοπείας, έζησε ο ίδιος πολλά χρόνια στη "μικρή πόλη της Γερμανίας", τη Βόννη. Στο νέο του αυτό βιβλίο, που κράτησε σταθερά την πρώτη θέση στον κατάλογο των best sellers στην Αμερική, την Αγγλία και τη Γερμανία, ο Λε Καρρέ περιγράφει τη σκληρότητα, τον συμβατικό ρυθμό της διπλωματικής κοινωνίας, την καθημερινή ρουτίνα της κατασκοπείας.\nΑλλά η "μικρή πόλη" δεν είναι ένα συνηθισμένο μυθιστόρημα κατασκοπείας· φιλοδοξεί να είναι μια "πολιτική φαντασία". Το θέμα του Λε Καρρέ δεν είναι νέο: είναι δυνατόν να ξαναγίνει ναζιστική η Γερμανία; Και πώς θα φτάσει στη σημείο αυτό; Η πείρα του διπλωμάτη και η πολιτική ευφυΐα βοηθούν τον συγγραφέα να παρακάμψει την επίμαχη απάντηση και τον οδηγούν σε νέους πρωτότυπους και συγκεκριμένους συλλογισμούς.\nΗ "μικρή πόλη", η Βόννη του 1980, με τα δρομάκια της, τους ουρανοξύστες της, τις πρεσβείες της, ζει μια στιγμή καταιγίδας... Στην πολιτική φαντασία του 1980 οι μάζες των φοιτητών, οι ακούρευτοι νέοι, οι υστερικοί έφηβοι θα αποτελέσουν τη νέα δύναμη των ανατρεπτικών κινημάτων. Τους είδαμε το 1968 να επιτίθενται εναντίον των Πανεπιστημίων, να βρίζουν τις πολιτικές αρχές του κράτους, να εισβάλλουν σε γραφεία εφημερίδων, να πολεμούν εναντίον της αστυνομίας... Μέχρι πότε θα γίνεται αυτό; Κι αν μια μέρα αλλάξουν είδωλα και σημαίες; Ή αν η ίδια σημαία αποκτήσει άλλη σημασία;\nΗ ερώτηση αυτή δεν είναι μέρος μιας "πολιτικής φαντασίας". Είναι συγκεκριμένο γεγονός της σημερινής δραματικής πραγματικότητας.


WWE 205 Live 18/04/2017: Μόνος εναντίων όλων!\nΑρχική σελίδα205 LIVE\nαπόUnknown - Απριλίου 19, 2017\nΈνα επεισόδιο που σήμανε αλλαγή στις είχαμε στο 205 Live. O Neville συμμάχησε με τον TJ Perkins, ώστε να εκδικηθούν τον Austin Aries. Ακόμη, ο Rich Swann αποκάλυψε πως ο ίδιος ήταν αυτός που έστελνε κρυφά δώρα στην Alicia Fox, αναφέροντας και το σκοπό που είχε.\nΟ αγώνας ξεκίνησε με τον Nese να μπαίνει πιο δυναμικά. Ο εχθρός του Tozawa, Brian Kendrick έκανε την εμφάνισή του, ώστε να στηρίξει τον Nese. Ο Ιάπωνας βρήκε το ρυθμό του, αλλά ο Nese ήταν εκεί για να τον σταματήσει. Αν και ο αγώνας κυλούσε ισορροπημένα, ο Kendrick επέλεξε να αποσπάσει την προσοχή του διαιτητή, με σκοπό να βοηθήσει τον Nese. Κι όμως, η τακτική αυτή, "γύρισε μπούμερανγκ", καθώς ο Tozawa εκμεταλλεύτηκε τη σύγχυση και πήρε μια ανέλπιστη νίκη. Το τέλος ήταν ακόμη πιο άσχημο για τον Kendrick, καθώς δέχθηκε επίθεση από τον Nese.\nO Rich Swann υπερασπίζεται τον Cedric Alexander\nΉταν η ώρα των αποκαλύψεων. Οι Noam Dar και Alicia Fox έκαναν την εμφάνισή τους, μόνο για να τους διακόψει ο Rich Swann. Εκεί ξεκίνησε μια αντιπαράθεση μεταξύ των τριών, που θύμισε έντονα σαπουνόπερα. Αρχικά ο Rich Swann δήλωσε πως αυτός κρύβεται πίσω από τα δώρα που τόσο καιρό δέχεται η Alicia Fox. Η Fox με τη σειρά της αποκάλυψε στον Dar πως τόσον καιρό τον χρησιμοποιούσε και τον έδιωξε από κοντά της. Αμέσως, εξέφρασε το θαυμασμό της προς τον Swann, προσπαθώντας να τον προσεγγίσει. Εκείνος αρνήθηκε και μάλιστα αποκάλυψε πως το κάνει για να υπερασπιστεί την τιμή του Cedric Alexander, καθώς και να δείξει τον πραγματικό χαρακτήρα της Alicia Fox στο WWE Universe.\nΚαι οι δύο παλαιστές ξεκίνησαν αρκετά επιθετικά. Ο Daivari στόχευε την πλάτη του Ali, ενώ ο δεύτερος βασίστηκε στην ταχύτητά του. Μάλιστα , κατάφερε να κάνει αρκετή ζημιά στον αντίπαλό του. Ο Αli όμως δεν το έβαλε κάτω και έδειξε τα κότσια του, δείχνοντας πως αντέχει τις επιθέσεις. Μάλιστα, ήταν έτοιμος να εκτελέσει το 450 splash, αλλά εκεί εμφανίστηκε ο Drew Gulak και του τράβηξε την προσοχή. Ο Daivari το εκμεταλλεύτηκε και πήρε την νίκη με hammerlock.\nΤο φινάλε της βραδιάς ήτνα ένας σπουδαίος αγώνας. Ο TJ Perkins θα αντιμετώπιζε τον διεκδικητή του cruiserweight championship, Austin Aries. Ο Aries ήταν καλύτερος σε γενικές γραμμές, αλλά ο Perkins είχε πάντα τις απαντήσεις. Ο Aries έκανε το 450 splash, αλλά ο Perkins έπιασε τα σχοινιά ώστε να ακυρώσει το pinfall. Το ίδιο έγινε και όταν ο Aries έκανε το Last Chancery, αλλά και πάλι ο Perkins έπιασε τα σχοινιά για να ακυρώσει το submission. Ο Perkins πήγε μάλιστα για την νίκη με Detonation Kick, αλλά ο Aries το ανέτρεψε σε Discus Fivearm και πήρε την νίκη. Μια νίκη που δεν πρόλαβε να χαρεί, καθώς δέχθηκε την επίθεση από τον πρωταθλητή, Neville.


Μαρτίου 2010 - Cooking & Art by Marion\nΜ. Μέμπτη αύριο και μετά την Θεία Κοινωνία βάφουμε τα κόκκινα αυγά μας….\nΜια παλιά ιστορία λέει πως όταν είχε αναστηθεί ο Χριστός, μια γυναίκα περπατούσε στον δρόμο κρατώντας ένα καλάθι με αυγά. Της είπαν ότι ο Χριστός είχε αναστηθεί αλλά εκείνη δεν το πίστεψε αμέσως.\nΚαι τότε τους απάντησε ότι αν είχε πραγματικά αναστηθεί ο Χριστός, να γίνουν τα αυγά της στο καλάθι κόκκινα, και τότε μόνο θα το πιστέψει. Έτσι και έγινε. Την ίδια στιγμή, τα αυγά που είχε στο καλάθι της έγιναν κόκκινα.\nΠαλιά τα αυγά τα έβαφαν με φυτικά υλικά πχ πατζάρια. Το πρώτο αυγό που βαφόταν το ονόμαζαν της Παναγιάς και το κράταγαν στο εικονοστάσι για ένα χρόνο. Τότε το έθαβαν στην γη ή το έδιναν στα ζωντανά τους για καλύτερη παραγωγή. Σε πολλές περιοχές διατηρείται το έθιμο και σήμερα.\nΒάψτε κι εσείς τα αυγά σας με όποιο τρόπο θέλετε. Μπορεί να έχουν λίγο κόπο αλλά αξίζει. Βάλτε τα σε ένα ψάθινο καλαθάκι και στολίστε το σπίτι σας.\nΑν δεν θέλετε να τα βάψετε μπορείτε να τα διακοσμήσετε με διάφορους τρόπους – πιο εύκολους & διασκεδαστικούς - που δίνουν μια άλλη αισθητική και πρωτοτυπία.\nΒρήκα στο διαδίκτυο διάφορες ιδέες που μου άρεσαν και σας τις δείχνω.\nAν προτιμάμε μην τα βάφετε καθόλου. Βράστε τα μόνο και αφήστε τα άσπρα. Κολλήστε τους πάνω αυτοκόλλητα, ζωγραφίστε τα με διάφορα χρώματα και σχέδια,\nκολλήστε τους χαρτάκια από γκοφρέ, βάλτε τους ουρίτσες και αυτάκια και κάντε τα ποντικάκια, λαγουδάκια, πουλάκια κλπ.\nΉ αν πάλι τα βάψετε μπορείτε να τα στολίσετε και αυτά.\nΦαντασία να έχετε…\nΑυτή είναι μια άλλη ιδέα που βρήκα ..\n.. και που την έκανα κι εγώ με τα παιδιά μου (έτσι για να παίξουμε λίγο – δεν έβαψα πράσινα αυγά. Είναι τα έτοιμα που έκαναν δώρο στο γιό μου και είναι πράσινα λόγω ομάδας!)\nEδώ θα βρείτε μιά άλλη ιδέα για κατασκευή, κι εδώ το σχέδιο κι εδώ\nΤις μέρες αυτές ας αλλάξουμε λίγο την διαθεσή μας και ας στολίσουμε το τραπέζι που θα φάμε ή που θα πάρουμε το πρωινό μας ή το σπίτι μας με πασχαλινή διάθεση.\nΓιατί να στολίζουμε μόνο τα Χριστούγεννα? Αλλωστε τώρα την άνοιξη το σπίτι γίνεται πιο χαρούμενο και πιο ζωντανό με τα ανοικτά χρώματα.\nΦωτο από το αγγλικό περιοδικό GoodHomes Get Creative (2 & 3) & Martha Stewart (1& 4)\nΦωτο από το αγγλικό περιοδικό GoodHomes Get Creative (1) & Google image (2)\nΜπιφτέκια λαχανικών / Vegetable patties\nΜακαρόνια με τυρί κρέμα / Spaghetti with cream cheese


Παραιτήθηκε από δημοτικός σύμβουλος Πειραιά ο Βαγγέλης Μαρινάκης με σφοδρή επίθεση στον ΣΥΡΙΖΑ - » Λιμάνι 24\nΤελευταια Ενημέρωση: 12:46, 18 Jan\nΌταν ο άσχετος Πατούλης… «πυροβολεί τα πόδια του» για τα απορρίμματα!: «Χτύπημα… στην καρωτίδα», επέφερε ο Γιάννης Σγουρ\nΟ Στέλιος Μανουσάκης γράφει για τη Νησιωτική Ελλάδα: Οι στρατηγικοί στόχοι της Ευρωπαϊκής Επιτροπής (Ε.Ε.) για Ενιαίο Χώ\nΣγουρός: Ηθικός αυτουργός των επεισοδίων στο Γραμματικό η Δούρου: Με αφορμή τα χθεσινά επεισόδια που έγιναν αργά το βράδ\nΓ. Σγουρός: Θα επαναφέρουμε στην Αττική την κανονικότητα: Πλήθος κόσμου ανταποκρίθηκε στο κάλεσμα του Γιάννη Σγουρού\nΠαραιτήθηκε από δημοτικός σύμβουλος Πειραιά ο Βαγγέλης Μαρινάκης με σφοδρή επίθεση στον ΣΥΡΙΖΑ\nΣε μια φορτισμένη συνεδρίαση του Δημοτικού Συμβουλίου Πειραιά, ο Βαγγέλης Μαρινάκης -μετά τη δικαστική εμπλοκή- παραιτήθηκε από δημοτικός σύμβουλος Πειραιά., εξαπολύοντας σφοδρή επίθεση στον ΣΥΡΙΖΑ και το «Λιμάνι της Αγωνίας».\nΤο γραφείο τύπου του Δήμου Πειραιά εξέδωσε το ακόλουθο δελτίο τύπου:\nΜετά 3,5 χρόνια έντονης συμμετοχής μου στα κοινά του Πειραιά από την θέση του δημοτικού συμβούλου, ήρθε η ώρα να σας αποχωριστώ για λόγους ανεξάρτητους της θέλησής μου.\nΔεν αποχωρίζομαι όμως τον Πειραιά. Στα 3,5 αυτά χρόνια τηρήθηκαν και υλοποιήθηκαν στο ακέραιο οι κεντρικές προτάσεις και επιλογές του συνδυασμού μας στο μέτρο των εμποδίων που προκαλούσε η δεινή οικονομική θέση του Δήμου και της χώρας γενικότερα, καθώς και η κρατική γραφειοκρατία.\nΜαζί με τον Γιάννη Μώραλη καταρτίσαμε έναν ανεξάρτητο συνδυασμό από ανθρώπους που δεν έψαχναν για δουλειά αλλά είχαν σαν μοναδικό κίνητρο την προσφορά στους συνδημότες τους.\nΚάποιοι άλλοι συνδυασμοί κατάρτιζαν ψηφοδέλτια, όπως τα υπαγόρευαν η κομματική μυωπία και οι προσωπικές φιλοδοξίες.\nΚαταθέτω λοιπόν σήμερα την παραίτησή μου που προκαλείται από μια άδικη παραπομπή μου σε δίκη, χωρίς στοιχεία.\nΕπαναλαμβάνω και σε σας, ότι δεν έχω καμία σχέση μ’ αυτά που μου καταλογίζονται και που όλα αυτά τα χρόνια αποτελούν αντικείμενο δημιουργίας εντέχνως ενός επιβαρυντικού επικοινωνιακού κλίματος για το πρόσωπό μου, το οποίο προς μεγάλη μου απογοήτευση το υποστήριξαν και το ανέδειξαν συνάδελφοί μας ακόμη και σ’ αυτή την αίθουσα, ακολουθώντας την κομματική γραμμή.\nΑυτή η καθοδηγούμενη εκστρατεία λάσπης όμως, όπως και κάθε ψέμα έχει κοντά ποδάρια.\nΟ λαός του Πειραιά έχει ήδη απομακρυνθεί από τους πολιτικούς απατεώνες και τους λαοπλάνους που κυβερνούν τον τόπο και τους χαρίζει πλέον τα ποσοστά που τους αξίζουν.\nΑυτοί που κόπτονται υπέρ των συμφερόντων του, σηκώνοντας την αριστερή γροθιά, με το δεξί χέρι υπόγραψαν μονοπωλιακές συμφωνίες, αποκλείοντας από το λιμάνι που δίνει ψωμί σε χιλιάδες εργαζόμενους τον ελεύθερο ανταγωνισμό.\nΤα αρνητικά αποτελέσματα αυτής της συμφωνίας σύντομα θα τα δούμε μπροστά μας. Συρρίκνωση της απασχόλησης και μισθούς πείνας σε όσους απομείνουν.\nΕγώ αυτό που έχω να πω είναι ότι ποτέ στη ζωή μου δεν επένδυσα στη λάσπη.\nΌταν αποφάσισα να ζητήσω την ψήφο των συμπολιτών μου, ανθρώπων που μεγάλωσα μαζί τους, ήδη είχαν αρχίσει να ηχούν οι σειρήνες των λασπολόγων.\nΌπως και τότε έτσι και τώρα είχαν ένα και μόνο στόχο.\nΝα με φοβίσουν και να με αποτρέψουν από την ανάγκη που ένιωθα να προσφέρω στην πόλη που γεννήθηκα, μεγάλωσα και εδώ και χρόνια δραστηριοποιούμαι επαγγελματικά.\nΑισθάνομαι όμορφα για το γεγονός ότι ήμουν, είμαι και θα είμαι υπερήφανος για τον Πειραιά μας και για μένα.\nΔεν πρόκειται να συμβιβαστώ, ούτε και να λυγίσω απέναντι στους λασπολόγους.\nΑυτή είναι η δική μου υπόσχεση, απέναντι σε όλους τους πολίτες του Πειραιά. Και να ξέρετε κάτι ακόμη.\nΓνώριζα ότι αργά ή γρήγορα θα πλήρωνα το τίμημα της απόφασής μου, να προσφέρω στα κοινά για να γίνει ο Πειραιάς, αυτό που του στέρησαν οι Πολιτικοί.\n«Η πέτρα, το σίδερο και το ατσάλι δεν αντέχουν. Ο ΑΝΘΡΩΠΟΣ αντέχει».\nΤο έργο του μέχρι σήμερα στον Πειραιά τον κατατάσσει στη χορεία των μεγάλων ευεργετών της πόλης και γι’ αυτό εμείς οι συμπολίτες του τον ευχαριστούμε ιδιαίτερα.\nΘεωρώ ότι ήταν μεγάλη τιμή για μας που βρισκόταν στο παρόν Δημοτικό Συμβούλιο γι’ αυτό ελπίζουμε και πιστεύουμε ότι σύντομα θα επανέλθει.\nΗ σημερινή Συνεδρίαση του Δημοτικού Συμβουλίου είναι ξεχωριστή.\nΜε ιδιαίτερη συγκινησιακή φόρτιση ακούσαμε ένα συνάδελφό μας που ξεχωρίζει να υποβάλει την παραίτησή του από το Σώμα.\nΑφού είναι επιθυμία του δεν έχουμε να πούμε τίποτα, και τη σεβόμαστε ωστόσο θα πρέπει να γνωρίζει ο ίδιος ότι περιμένουμε να επιστρέψει γρήγορα.\nΤον έχει ανάγκη ο Πειραιάς, το Δημοτικό μας Συμβούλιο, η Εκκλησία μας, αλλά και η χώρα γενικότερα, γιατί ο Βαγγέλης Μαρινάκης είναι παρών όπου υπάρχει ανάγκη.\nΟ συνδυασμός «Πειραιάς Νικητής», εξέδωσε το ακόλουθο δελτίο τύπου:\nΜε αφορμή την παραίτηση του κ. Βαγγέλη Μαρινάκη από τη θέση του Δημοτικού Συμβούλου Πειραιά στη σημερινή συνεδρίαση του Δημοτικού Συμβουλίου, οι Δημοτικοί Σύμβουλοι του συνδυασμού «Πειραιάς Νικητής», εξέδωσαν την ακόλουθη ανακοίνωση:\n«Οι Δημοτικοί Σύμβουλοι του συνδυασμού “Πειραιάς Νικητής”στηρίζουν με όλες τους τις δυνάμεις τον πρώτο σε ψήφους Δημοτικό Σύμβουλο της πόλης του Πειραιά Βαγγέλη Μαρινάκη. Η μέχρι σήμερα προσφορά του όχι μόνο στον μεγαλύτερο σύλλογο της πόλης μας αλλά και της χώρας τον Ολυμπιακό, αλλά και ειδικότερα η προσφορά του στην πόλη μας και όχι μόνο είναι ανεκτίμητη.\nΕιδικά, σε αυτή την εξαιρετικά δύσκολη οικονομικοκοινωνική συγκυρία προσφέρει ανελλιπώς σε πολίτες που είχαν και έχουν ανάγκη.\nΕίναι παρών όπου το δημοτικό συμβούλιο ή άλλος φορέας της πόλης ζητήσει τη βοήθεια του.\nΗ διαρκής προσφορά του στη Μητρόπολη Πειραιώς είναι μοναδική,η συνδρομή του στην ΚΟ.Δ.Ε.Π. μέσω της οποίας σιτίζονται ετησίως 160 άπορες οικογένειες, η διαρκής υποστήριξη ατόμων της τρίτης ηλικίας, η τεράστια στήριξη του στους πρόσφυγες που παρέμεναν για 6 μήνες στο λιμάνι του Πειραιά αλλά και η γενικότερη στήριξη της πόλης μας μέσω πολλαπλών δωρεών σε διάφορους τομείς που έχουν να κάνουν με την προβολή της πόλης,τη δημιουργία νέων αθλητικών χώρων αλλά και τη βελτίωση της ποιότητας ζωής των πολιτών με την ανάπλαση πλατειών και παιδικών χαρών, αποτελούν πρωτοβουλίες πρωτόγνωρες για τον Πειραιά που δείχνουν το ήθος του.\nΟ Βαγγέλης Μαρινάκης έχει μάθει να αγωνίζεται και τελικά να νικάει και είμαστε υπερήφανοι που συμμετέχει στον “Πειραιά Νικητή” και ήταν μέλος στο Δημοτικό Συμβούλιο της πόλης που γεννήθηκε, μεγάλωσε και δραστηριοποιείται.\nΈχοντας απόλυτη εμπιστοσύνη στην ανεπηρέαστη Ελληνική Δικαιοσύνη είμαστε βέβαιοι ότι και αυτήν την φορά θα βγει νικητής, αποδεικνύοντας ότι ακόμα και αυτές οι κατηγορίες, μικρό υποσύνολο αυτών που αρχικά επιχείρησαν η επιχειρούν ακόμα και σήμερα να του αποδώσουν, θα πέσουν και θα αποδειχθεί περίτρανα η απόλυτη δικαίωση του.\nΕίμαστε δε βέβαιοι ότι έστω και αν δεν θα κατέχει τη θέση του ως πρώτος σύμβουλος στο δημοτικό συμβούλιο, θα παραμείνει όπως συμβαίνει μέχρι σήμερα δίπλα μας στη μεγάλη προσπάθεια που καταβάλλουμε για την αναβάθμιση και ανάπτυξη του Πειραιά.\nΉμασταν από την αρχή δυνατοί και σίγουροι.\nΣήμερα είμαστε δυνατότεροι και ακόμα πιο σίγουροι από όταν ξεκινήσαμε πριν τρία χρόνια αυτήν τη μεγάλη προσπάθεια για τον πόλη μας, ότι παρά τα προβλήματα και τα όποια εμπόδια, θα τα καταφέρουμε και θα κάνουμε τον Πειραιά μας Νικητή».\nΟι Δημοτικοί Σύμβουλοι του συνδυασμού «ΠειραιάςΝικητής»:\nΌταν ο άσχετος Πατούλης… «πυροβολεί τα πόδια του» για τα απορρίμματα!


Ύστερα από αυτήν την εξέλιξη που τεκμηριώνει πλήρως την ακεραιότητα των διαδικασιών που προηγήθηκαν στο συγκεκριμένο έργο, εστάλη εξώδικη διαμαρτυρία στον κ. Δ. Σουλιώτη προκειμένου να ανακαλέσει όλους τους συκοφαντικούς ισχυρισμούς περί συμμετοχής της δημοτικής αρχής σε απάτες που αφορούν τις ασφαλτοστρώσεις στο Δήμο Βύρωνα.\n«Είμαστε ανοικτοί στην καλόπιστη κριτική όσο έντονη και επίμονη κι αν είναι, εφόσον γίνεται στο πλαίσιο της ευπρέπειας και του αλληλοσεβασμού. Δεν θα ανεχτούμε όμως, από κανέναν, την παραμικρή υπόνοια ή αμφισβήτηση σε θέματα εντιμότητας και ηθικής ακεραιότητας στη διαχείριση δημόσιου χρήματος», δήλωσε σχετικά ο Δήμαρχος Βύρωνα, Γρηγόρης Κατωπόδης.»\n(Δείτε παλαιότερη δήλωση του Δημάρχου Βύρωνα, https://www.dimosbyrona.gr/article.php?id=9642)\nΠατήστε εδώ για να δείτε τα αποτελέσματα των ποιοτικών ελέγχων για τις ασφαλτοστρώσεις\nΠατήστε εδώ για το εξώδικο


Επιστήμη – Ιωάννης Σάββας\nΟι επιστημονικές θεωρίες δεν είναι κανόνες που δεν επιδέχονται αμφισβήτησης. Τα παραδείγματα θεωριών που κατέρρευσαν σαν χάρτινοι πύργοι στην Ιστορία της Επιστήμης είναι πάμπολλα. Η ουσία είναι ότι δεν ξέρουμε τίποτα για τον κόσμο που μας περιβάλει. Με την επιστήμη μόνο μπορούμε να βάλουμε μια τάξη. Βέβαια, αρκετές φορές το τι πιστεύουμε μπορεί να έρχεται σε σύγκρουση με το τι αντιλαμβανόμαστε ότι συμβαίνει. Ας μην ξεχνάμε ότι μεγάλοι επιστήμονες ανέτρεψαν θεωρίες μόνο με την ισχυρή πίστη τους σε κάτι διαφορετικό…\nΔείτε μια καταπληκτική αλληγορία του Richard Feynman από το Six Easy Pieces για το πώς αντιλαμβανόμαστε τον κόσμο.


Νταϊάν Κρούγκερ: «Ο Ταραντίνο δεν με ήθελε για το Άδωξη Μπάσταρδοι» - νεα , ειδησεις || cinemagazine.gr\nΝταϊάν Κρούγκερ: «Ο Ταραντίνο δεν με ήθελε για το "Άδωξη Μπάσταρδοι"»\n13 χρονιά μετά τη μεγάλη επιτυχία του Κουέντιν Ταραντίνο, η Νταϊάν Κρούγκερ κάνει μια αποκάλυψη που κανείς μέχρι τώρα δεν γνώριζε.\n«Δεν ήθελε να με προσλάβει, δεν πίστευε σε μένα. Στην πραγματικότητα, ο μοναδικός λόγος που έκανα οντισιόν για την ταινία ήταν επειδή δεν υπήρχε καμία άλλη».\nΤάδε έφη Νταϊάν Κρούγκερ, η μοναδική γυναικεία παρουσία -μαζί με τη Μελανί Λοράν- στο ανδροκρατούμενο καστ του «Άδωξη Μπάσταρδοι», στο ρόλο μιας γερμανίδας ηθοποιού που κατά τη διάρκεια του Β’ Παγκοσμίου Πολέμου «αναγκάστηκε» να γίνει κατάσκοπος.\n«Είχαν περάσει από οντισιόν οι πάντες, και αρνούνταν για μένα επειδή είχε δει μια ταινία που έπαιζα και δεν του άρεσε καθόλου. Και τελικά αναγκάστηκε επειδή δεν είχε μείνει καμία άλλη», χωρίς να αποκαλύπτει ποια ταινία ήταν αυτή.\n«Έπρεπε να πληρώσω μόνη του την πτήση από τη Νέα Υόρκη στη Γερμανία γιατί επειδή είναι Αμερικάνος δεν ήθελε να με δει στην Αμερική. Οπότε έπρεπε να ταξιδέψω. Έφτασα στα όρια μου, αλλά είπα «Ξέρεις κάτι; Γαμ**** τον! θα το κάνω για να του αποδείξω οτι μπορώ να το κάνω».\nΤελικά τα πάντα πήγαν καλά, η Κρούγκερ πήρε τον ρόλο και έβγαλε ασπροπρόσωπο τον Ταραντίνο, αφού καρπώθηκε και μια υποψηφιότητα στα βραβεία της Ένωσης Ηθοποιών, αλλά και κριτική αποδοχή.\n«Σκέφτομαι πως ήταν ένα μάθημα και για εκείνον. Καμιά φορά κάνεις το λάθος -και βάζω και τον εαυτό μου μέσα- να τοποθετείς τους ανθρώπους σε κουτάκια, οτι μπορεί να είναι μονάχα έτσι, αλλά είναι και αλλιώς».\nΌσο για τις φήμες που ήθελαν τον Ταραντίνο, έναν δυνάστη στα γυρίσματα, η Κρούγκερ το ξεκαθάρισε.\n«Η δική μου εμπειρία το να δουλεύεις με τον Ταραντίνο ήταν σκέτη απόλαυση. Με σεβάτηκε και ποτέ δεν υπερέβει τα εσκαμμένα να με υποχρεώσει να κάνω κάτι που δεν θα ένοιωθα άνετα».


EUR / CHF 1,06582\nΤρίτη, 30-Ιουν-2020 18:15\nΗ Τουρκία μετά από έκκληση του Εθνικού Συμβουλίου Βοσνίων της Σερβίας (NVB) αποφάσισε να στείλει βοήθεια στο Σαντζάκ για να αντιμετωπιστεί η έξαρση του κορονοϊού. Όπως αναφέρεται στο ανακοινωθέν του Συμβουλίου των Βοσνίων "ο πρόεδρος Ρετζέπ Ταγίπ Ερντογάν έδωσε εντολή στην κυβέρνηση να αποστείλει βοήθεια σε ιατρικό εξοπλισμό, φάρμακα και προστατευτικό υλικό στα νοσοκομεία του Σαντζάκ".\n09:36 Epsilon Net: Tο αναμενόμενο χρονοδιάγραμμα της ολοκλήρωσης της Αύξησης:\n09:35 ΣΥΡΙΖΑ: Αναζητούν διέξοδο σε ατζέντα Οικονομίας- "Κλείνουν" το μάτι στις επιχειρήσεις\n09:30 Μεξικό: Καταγράφηκαν 741 νέοι θάνατοι σε 24 ώρες από τον κορονοϊό\n09:18 Βραζιλία: Ξεπέρασαν τους 60.000 οι θάνατοι από κορονοϊό\nΗ "δολοφονία" των τραπεζών και ο επιταχυντής... (44)\nΔεν μπορεί να στηριζόμαστε μόνο στον τουρισμό. Αρκετά... (11)\nΑλλά αυτή η υπόθεση είναι "παλιά".\nΌπως δήλωσε αξιωματούχος ΝΑΤΟ στο ΑΠΕ-ΜΠΕ.\nΗ ιστορική παρέμβαση του Οικουμενικού Πατριάρχη Βαρθολομαίου έχει ήδη προκαλέσει ποικίλες αντιδράσεις στην Τουρκία.\nΕρντογάν: Η απόφαση αποκλεισμού της Τουρκίας από την ταξιδιωτική λίστα της ΕΕ έχει πολιτικά κίνητρα\nΔήλωσε παράλληλα απογοήτευση.\nΤουρκία: Πλοιάριο που μετέφερε περίπου 60 μετανάστες βυθίστηκε στη λίμνη Βαν\nΜέχρι στιγμής έχουν ανασυρθεί έξι πτώματα.


Ένα νέο τύπο ελαστικού για ελαφρά επαγγελματικά οχήματα με την ονομασία «EfficientGrip Cargo» θα λανσάρει η Goodyear μέσα στο 2017.\nΤο νέο EfficientGrio Cargo προσφέρει αυξημένη διάρκεια ζωής έως και 10.000χλμ. καθώς και μειωμένη αντίσταση κύλισης κατά 18% σε σχέση με τον προκάτοχο του.\nΗμερομηνία δημοσίευσης: 20/10/2016\nΜια εκ των κορυφαίων εταιρειών στην κατασκευή ελαστικών για επαγγελματικά οχήματα, η Goodyear, ανακοίνωσε πως ο αντικαταστάτης του ελαστικού «Cargo Marathon», το «EfficientGrip Cargo» θα προσφέρει αυξημένη διάρκεια ζωής έως και 10.000 χλμ. στους πελάτες της.\nΤο εν λόγω ελαστικό αναμένεται να λανσαριστεί στις αγορές της ΕΕ, της Μέσης Ανατολής και της Αφρικής (ΕΜΕΑ) διασφαλίζοντας μειωμένη μέση κατανάλωση καυσίμου και βελτιωμένη πρόσφυση, ιδιαίτερα σε βρεγμένο οδόστρωμα.\nΠερισσότερα χιλιόμετρα με το ίδιο σετ ελαστικών\nΠροκειμένου να διασφαλίσει αυξημένη διάρκεια ζωής, το νέο ελαστικό EfficientGrip Cargo έχει να επιδείξει ένα νέο μείγμα πυριτίου που αυξάνει την αντοχή του στην φθορά αλλά και το «κράτημα» του σε βρεγμένο οδόστρωμα. Παράλληλα, η νέα χάραξη του πέλματος του, διασφαλίζει την καλύτερη επαφή του με τον δρόμο με αποτέλεσμα, ένας επαγγελματίας οδηγός να μπορεί να διανύσει έως και 10.000 χλμ. περισσότερο με το ίδιο σετ ελαστικών.\nΠαράλληλα όμως, το ελαστικό παράγει λιγότερη θερμότητα κατά την κύλιση του σε σχέση με τον προκάτοχο του με αποτέλεσμα την μείωση της αντίστασης κύλισης κατά 18%.\nΤο νέο ελαστικό της Goodyear είναι ήδη απόλυτα συμβατό με τους νέους κανονισμούς που θα ισχύσουν στην ΕΕ από τον Νοέμβριο του 2018 αναφορικά με την σήμανση (ετικέτα) στους τομείς ηχορύπανσης, αντίστασης κύλισης και πρόσφυσης σε βρεγμένο οδόστρωμα ενώ, θα είναι διαθέσιμο σε 28 διαστάσεις από τον Μάιο του 2017.\nGOODYEAR. ΕΛΑΣΤΙΚΑ |


Porsche Cayenne: Βελτιωμένη φτάνει μέχρι τους 750 ίππους - motori.gr\nPorsche Cayenne: Βελτιωμένη φτάνει μέχρι τους 750 ίππους\nΓια όσους δε μπορούν να «ζεσταθούν» ούτε με τη δύναμη της Porsche Cayenne GTS, ο οίκος Techart έχει κάτι «καυτό» να τους προτείνει.\nΜε μεγάλη πείρα πάνω στις βελτιώσεις των γερμανικών supercars ο οίκος Techart παρουσιάζει ένα κιτ αναβάθμισης για την Cayenne GTS. Έτσι ο υπερτροφοδοτούμενος V8 κινητήρας των 4.0 λίτρων γίνεται ακόμα πιο μάχιμος με την ισχύ να αυξάνεται από τους 460 στους 640 ίππους και τη ροπή από τα 620 στα 870 Nm.\nPorsche: Κατασκευάζει ξανά ανταλλακτικά για ιστορικές 911\nΑναμφισβήτητα μιλάμε για μια σημαντική αναβάθμιση, η οποία αποτυπώνεται ξεκάθαρα στον πίνακα των επιδόσεων, με την επιτάχυνση από 0-100 χλμ./ώρα να ολοκληρώνεται εντός μόλις 3,6 δευτ. και την τελική ταχύτητα να φτάνει τα 300 χλμ./ώρα. Υπενθυμίζουμε ότι η εργοστασιακή Cayenne GTS με το προαιρετικό πακέτο Sport Chrono προσφέρει επιτάχυνση από 0-100 χλμ./ώρα σε 4.5 δευτ. και μέγιστη ταχύτητα 270 χλμ./ώρα.\nΟ οίκος Techart μπορεί να «περιποιηθεί» όχι μόνο την GTS έκδοση της Cayenne αλλά και τις S, E-Hybrid, Turbo και Turbo S E-Hybrid. Μάλιστα η Cayenne Turbo S E-Hybrid μπορεί να φτάσει τους 750 ίππους και τα 1.030 Nm ροπής.\nΠαράλληλα έχει δημιουργήσει για την Cayenne εμπρός καπό από ανθρακόνημα, εμπρός splitter, αεροτομή οροφής και πίσω διαχύτη. Πλούσια είναι και η γκάμα που διαθέτει σε ζάντες, οι οποίες φτάνουν σε διάμετρο μέχρι τις 23 ίντσες, ενώ μπορούν να εξατομικευτούν με χρώματα και διάφορα φινιρίσματα.\nΣημειώνεται ακόμα ότι οι Cayenne που δεν έχουν αερανάρτηση μπορούν να αποκτήσουν νέα ελατήρια που μειώνουν το ύψος του αμαξώματος κατά 35 χλστ. Παραπονεμένο δε μένει το εσωτερικό της Cayenne, καθώς υπάρχουν δερμάτινες επενδύσεις, carbon διακοσμητικά, χρωματικά ένθετα και νέα τιμόνια.\nTags: CAYENNE GTSTECHARTΒΕΛΤΙΩΣΗΙΠΠΟΙ


Βιολογικό καθαρισμό αποκτά το Δαμάσι, καθώς ο Περιφερειάρχης Θεσσαλίας Κώστας Αγοραστός έδωσε την έγκριση για τη δημοπράτηση του έργου «Κατασκευή Εγκατάστασης Επεξεργασίας Λυμάτων στην Τ.Κ Δαμασίου του Δήμου Τυρνάβου» συνολικού προϋπολογισμού 2.458.900 ευρώ. Το έργο χρηματοδοτείται από το ΕΣΠΑ Θεσσαλίας 2014-2020 και ολοκληρώνει τη διαχείριση των υγρών αποβλήτων στον οικισμό. Το προηγούμενο διάστημα δημοπρατήθηκε το έργο της κατασκευής αγωγού αποχεύτευσης ακαθάρτων συνολικού μήκους 9,2 χλμ., που περιλαμβάνει καταθλιπτικό αγωγό μήκους 926 μ., 200 φρεάτια ελέγχου του δικτύου αποχέτευσης ακαθάρτων και 1 αντλιοστάσιο αποχέτευσης ακαθάρτων. Επίσης πρόκειται να κατασκευαστούν 615 τεμ. παροχές αποχέτευσης με τα αντίστοιχα φρεάτια πεζοδρομίου για τη σύνδεση των ακινήτων με το δίκτυο αποχέτευσης ακαθάρτων. Δικαιούχος και Φορέας υλοποίησης του έργου είναι η ΔΕΥΑ Τυρνάβου.\n«Η αντιμετώπιση του προβλήματος της διαχείρισης των λυμάτων αποτελεί βασική προϋπόθεση για τη βιώσιμη ανάπτυξη, την προστασία της δημόσιας υγείας, την απορρύπανση των υπόγειων και επιφανειακών νερών και την προστασία και ανάδειξη του φυσικού πλούτου» δηλώνει ο Περιφερειάρχης Θεσσαλίας Κώστας Αγοραστός. «Σε συνεργασία με το Δήμαρχο Τυρνάβου Γιάννη Κόκουρα και την Ειδική Υπηρεσία Διαχείρισης του ΕΣΠΑ 2014 – 2020 προχωράμε ένα έργο ουσίας στο οποίο διεισδύουν οι επιθυμίες των ανθρώπων στο Δαμάσι. Αλλάζουμε το περιβαλλοντικό αποτύπωμα στην περιοχή, βελτιώνουμε την ποιότητα ζωής των κατοίκων, προστατεύουμε τον Τιταρήσιο ποταμό» προσθέτει ο Περιφερειάρχης.\nΠρόκειται να κατασκευαστεί: Μονάδα επεξεργασίας Λυμάτων (Βιολογικός Καθαρισμός) και 290 μ. αγωγού διάθεσης των επεξεργασμένων λυμάτων στον αποδέκτη (ποταμός Τιταρήσιος). Η μέθοδος επεξεργασίας είναι το σύστημα ενεργού ιλύος με χρήση μεμβρανών MBR με παράλληλη απομάκρυνση αζώτου και χημική αποφωσφόρωση σύμφωνα με τα οριζόμενα στην σχετική Περιβαλλοντική Αδειοδότηση.\nΠροηγούμενο άρθρο Μάξιμος: Ειδική συνεδρίαση για την ταχύτητα απονομής δικαιοσύνης


Και η δίαιτα θέλει το γλυκό της! 5 τέλειες ιδέες με λίγες θερμίδες! - Fay's book\nHome / Fitness / Διατροφή / Και η δίαιτα θέλει το γλυκό της! 5 τέλειες ιδέες με λίγες θερμίδες!\nΚαι η δίαιτα θέλει το γλυκό της! 5 τέλειες ιδέες με λίγες θερμίδες!\nΗ αλήθεια είναι πως υπάρχουν κάποιες μέρες που το το γλυκό μπορεί να σου κολλήσει στο μυαλό και να μη βγαίνει με τίποτα -ναι, το παθαίνουμε και εμείς πολύ συχνά! Ειδικότερα την περίοδο που έχεις αποφασίσει να κάνεις αυστηρή διατροφή, όπως τώρα, γιατί το Καλοκαίρι είναι πολύ κοντά, άσχετα αν ο καιρός δεν μας κάνει ακόμα το χατήρι.\nΔεν φαντάζεσαι πόσο γρήγορα θα έρθει η στιγμή που θα φορέσεις το μαγιό σου και θα βγεις στην παραλία. Γι ‘αυτό λοιπόν εμείς ψάξαμε, βρήκαμε και σου προτείνουμε υγιεινά γλυκά για να μην χαλάσεις την δίαιτα σου και να παραμείνεις μέσα στο υγιεινό πλαίσιο της καθημερινής σου διατροφής. Δες 5 ιδέες και διάλεξε ποια θα.. απολαύσεις σήμερα.


physicsgg: O αριθμός Απερή (Apéry)\nO αριθμός Απερή (Apéry)\nO Roger Apéry (1916 –1994) ήταν ένας Ελληνογάλλος μαθηματικός από Γαλλίδα μητέρα και Έλληνα πατέρα. Ο πατέρας του Γεώργιος, γεννημένος στην Κωνσταντινούπολη το 1887, έφτασε στην Γαλλία το 1903 για σπουδές Μηχανικού. Το 1914 κατατάχθηκε εθελοντής - για να αποκτήσει την γαλλική υπηκοότητα – και πήρε μέρος στην εκστρατεία των Δαρδανελλίων το 1915. Επανήλθε στη Γαλλία με νοσοκομειακό πλοίο γιατί είχε προσβληθεί από τύφο. Παντρεύτηκε την Justine (Louise) Vander Cruyssen και στις 14 Νοεμβρίου του 1916 γεννήθηκε ο Roger Apéry. Ο Ροζέ πέρασε την παιδική του ηλικία στη Λιλ μέχρι το 1926, όταν η οικογένειά του μετακόμισε στο Παρίσι. Η οικογένειά του παρότι έπεσε θύμα της οικονομικής κρίσης του 1929, όταν ο πατέρας του έχασε τη θέση ως μηχανικού που κατείχε, ενθάρρυνε τον Ροζέ να καλλιεργήσει την κλίση του στα μαθηματικά.\nΜετά από τις σπουδές του στην École Normale Supérieure (που διακόπηκαν για έναν χρόνο εξαιτίας του 2ου Παγκοσμίου Πολέμου) έγινε καθηγητής στη Ρεν και το 1949 καθηγητής στο πανεπιστήμιο της Caen όπου παρέμεινε μέχρι την συνταξιοδότησή του. Στην δεκαετία του 1960 ασχολήθηκε ενεργά και με την πολιτική. (Περισσότερες λεπτομέρειες για τη ζωή του Ροζέ Απερή διαβάστε στη διεύθυνση: peccatte.karefil.com)\nΟ Roger Apéry είναι περισσότερο γνωστός για την απόδειξη ότι ο η τιμή της συνάρτησης του Ρίμαν (Riemann)\nείναι ένας άρρητος αριθμός.\nΠρος τιμήν του.....\nο παραπάνω αριθμός ονομάζεται αριθμός Απερή.\nΗ απόδειξη αυτή έγινε το 1979, όταν ο Ροζέ Απερή ήταν 61 ετών – καταρρίπτοντας πανηγυρικά τον ισχυρισμό ότι οι μαθηματικοί κάνουν τις ανακαλύψεις τους πριν περάσουν τα 30 ( Apéry, R. "Irrationalité de et . " Astérisque 61 , 11-13, 1979).\nΟ αριθμός Απερή παίζει αρκετά σημαντικό ρόλο στη θεωρία αριθμών.\nΠάρτε τρεις θετικούς ακέραιους στην τύχη. Ποια είναι η πιθανότητα να μην έχουν κανένα κοινό παράγοντα;\nπερίπου 83%, για την ακρίβεια\nπου είναι ο αντίστροφος του αριθμού Απερή!...\nΠΗΓΗ: John Derbyshire, "Υπόθεση Riemann, η εμμονή με τους πρώτους αριθμούς", εκδόσεις Τραυλός\nΑναρτήθηκε από physicsgg στις 4:48 μ.μ.\nΕτικέτες ΜΑΘΗΜΑΤΙΚΑ, Riemann


Διάβασε τις ημερήσιες αστρολογικές προβλέψεις για το ζώδιο σου (30-1-2022) | Όλα Για Την Γυναίκα\nΑρχική Ζώδια Προβλέψεις Ζωδίων Διάβασε τις ημερήσιες αστρολογικές προβλέψεις για το ζώδιο σου (30-1-2022)\nΔιάβασε τις ημερήσιες αστρολογικές προβλέψεις για το ζώδιο σου (30-1-2022)\nΗ αισιοδοξία σας θα βρίσκεται σε ανεβασμένο επίπεδο, θα έχετε τη διάθεση να προσφέρετε, να βοηθήσετε και να συμπαρασταθείτε. Φεύγει εμπόδιο σε ένα οικονομικό σας θέμα, ολοκληρώνεται επιτυχώς εργασιακή ή επιχειρηματική συμφωνία. Προσιτοί, συμπαθητικοί και ελκυστικοί θα φανείτε στα καινούργια άτομα, ένα γοητευτικό πρόσωπο είναι πολύ πιθανόν να σας eρωτευτεί. Εσείς που επιθυμείτε επανασύνδεση κινηθείτε αποφασιστικά.\nΜια επαγγελματική σας κίνηση θα σας οδηγήσει σταδιακά σε χρηματική άνοδο. Τολμήστε να κάνετε τις επιχειρηματικές σας ιδέες πράξη, οι συνθήκες θα είναι ιδανικές, ο δρόμος της επιτυχίας θα είναι ανοιχτός αρκεί να κινηθείτε με μεθοδικότητα. Η χρονική στιγμή ενδείκνυται για εξομάλυνση σχέσεων και eρωτικής επανένωσης, γι αυτό αξιοποιήστε καταλλήλως τις συναντήσεις που θα υπάρξουν, σας συμβουλεύω να εκδηλωθείτε χωρίς αναστολές.\nΤερματίζουν εμπόδια και αδιέξοδες καταστάσεις, η σημερινή αστρολογική όψη θα σας ενισχύσει με αισιοδοξία και αυτοπεποίθηση, στοιχεία που θα δώσουν στη σκέψη σας θετικότητα και όχι αρνητισμό. Διλλήματα, προβληματισμοί και αμφιβολίες λαμβάνουν τέλος, αλλάζετε τρόπο σκέψης, τώρα θα αντιμετωπίσετε τις καταστάσεις βασιζόμενοι στη λογική, το ένστικτο σας θα είναι σωστό. Καινούργιο eρωτικό πρόσωπο θα κάνει την εμφάνιση του, δε θα έχετε κανέναν λόγο να το απορρίψετε, ταιριαστό θα είναι στις προτιμήσεις σας.


Εκπαιδευτικός Κολπίσκος: Οκτωβρίου 2013\nΠοιοι είμαστε εμείς;; ΤΑ ΓΡΑΜΜΑΤΑ!\nΚαι γιατί κρατιόμαστε δυο-δυο; Γιατί φτιάξαμε ζευγαράκια (συλλαβές)!!\nΚαι μη νομίζετε ότι είμαστε πιασμένοι τυχαία...\nΤα κορίτσια με την αδύναμη, ευγενική φωνούλα (σύμφωνα), τα αγόρια τα έβαζαν πάντα μπροστά τους για να τα προσέχουν, αφού τα αγόρια (φωνήεντα) είναι δυνατά και με βροντερή φωνή και μπορούν με ευκολία να προστατεύουν τα "κορίτσια"!\nΚαι δεν φτιάξαμε μόνο δυο-δυο ζευγαράκια!!\nΜα δυο ή τρία ζευγαράκια πιασμένα χέρι όλα μαζί φτιάχναμε μια παρεούλα (λέξη)!\nΠαίξαμε όλοι στα ζευγαράκια και ήταν πολύ διασκεδαστικό!\nΗ δασκάλα μας, στο τέλος,φύλαξε τα στεφανάκια στη ντουλάπα και μας υποσχέθηκε ότι θα τα βγάζουμε συχνά να φτιάχνουμε "παρεούλες"!!!


Γλυκιά Ζωή ...: Ελευθερία ...\nΜεγάλη Παρασκευή σήμερα\nκαι δε ξέχασα τη βόλτα μου στη θάλασσα.\nΚαρό πριν είχα γράψει κάτι γι΄ αυτή τη μέρα\nκαι σας το παραθέτω με τίτλο: Ελευθερία.\nΌλη η πλάση σήμερα κλαίει\nο Χριστός που γεννήθηκε\nγια να είμαστε εμείς ευτυχισμένοι\nΗ ταφή του Κυρίου\nσε κάθε πόλη και χωριό\nοι καμπάνες ακούγονται\nπου πένθιμα χτυπάνε.\nΕκοιμήθηκε για να μας αποδείξει\nπως όταν πιστεύουμε η ελπίδα\nκαι να μας δώσει ελευθερία.\nΑναρτήθηκε από Maria Elena στις 7:24 π.μ.\nskouliki 15 Απριλίου 2017 - 7:37 π.μ.\nΧρόνια πολλά, καλή Ανάσταση!!\nΜαρία Έλενα 18 Απριλίου 2017 - 9:46 π.μ.\nskouliki 15 Απριλίου 2017 - 8:13 π.μ.


ΤΟ ΓΡΕΚΙ: Κρεμασμένοι από πολλές κλωστές\nΚρεμασμένοι από πολλές κλωστές\nΤο διάβασα σε σχόλιο αναγνώστη, το βρίσκω εντελώς εύστοχο και το αντιγράφω.\n» Ποιός είναι σε θέση να καθορίσει τα όρια λαού και συστήματος; »\nΘα χρειαζόταν ένας τόμος να επεξηγηθεί η σύντομη φράση, περιορίζομαι στο αυτονόητο: Δεν υπάρχει κανένας λόγος πανηγυρισμού όχι για την εκλογική νίκη του Συριζα αλλά για οποιονδήποτε. Αν μία χειραγωγούμενη μάζα μετατοπίστηκε από ένα μαγαζί σε ένα άλλο με καλύτερες προσφορές, επειδή μπάφιασε από την λιτότητα, αυτό με απλά λόγια δεν σημαίνει ούτε καμιά συνειδητοποίηση της σε κοινωνικοπολιτικό επίπεδο, ούτε καμιά αλλαγή της νοοτροπίας της. Είναι τόσο περιορισμένος ο κοινός τόπος που συγκλίνουμε, και τόσο ωμά και απροκάλυπτα τόπος κοινών συμφερόντων – ούτε ιδεών, ούτε συναισθημάτων, ούτε προθέσεων- που τα πανηγύρια θυμίζουν...\nγλέντια σε γάμους από συνοικέσιο\nΑπό την άλλη πάλι, δεν δικαιολογείται σε άνθρωπο που θέλει να αυτοπαρουσιάζεται σαν καλοπροαίρετος η μνησικακία να αρνηθεί την συμφωνία σε οτιδήποτε βελτιώνει τις συνθήκες και προάγει τον κοινό βίο.\nΕίναι γεγονός ότι ο λαός κυβερνά, και δεν ξέρω ποιό είναι εκείνο το είδος της παιδείας και σε ποιά ιστορικά προηγούμενα συναντάται, που θα τον έκανε να κυβερνήσει καλύτερα.\nΤο σίγουρο είναι ότι οι καταστάσεις εξαντλούν τα προσχήματα. Και φυσικά για να μην κρυβόμαστε πίσω από το δαχτυλάκι μας όποτε αναφερόμαστε σε παιδεία μιλάμε εντέχνως πάλι για μια χειραγώγηση με άλλο περιεχόμενο. Γιατί ποιά είναι η παιδεία που έκανε ποτέ να συμπέσουν ο αλληλέγγυος με τον ατομιστή, ο ανοιχτός σε ενδεχόμενα με τον ανασφαλή, ο πλούσιος με τον φτωχό, ο ομοφυλόφιλος με τον ετεροφυλόφιλο κλπ.\nΑυτό που λέμε πολιτισμός και ανοχή – γιατί στην πλήρη αναγνώριση του άλλου ποτέ δεν φτάνουμε, απλά στην δημοκρατία επιδιώκουμε θεσμούς που να μας προστατεύουν αμοιβαία, στην περίπτωση που τελικά δεν συμφωνούμε- η μοναδική σίγουρη περίπτωση- αυτός λοιπόν ο πολιτισμός έχει ιστορικά αποδειχθεί να βασίζεται σε δύο προϋποθέσεις, στην οικονομική δυνατότητα ή μια κεντρική εξουσία που να ξέρει να ελίσσεται μεταξύ εκφοβισμού και πειθούς.\nΤα υπόλοιπα ανήκουν στον χώρο της δημιουργικής φαντασίας και το διαπιστώνεις πάραυτα όταν τελειώνει ο ρήτορας την αγόρευσή του για κοινή στόχευση και για κοινωνική πολιτική που δεν αποκλείει κανέναν, και αμέσως μετά λογικά και φυσιολογικά κατονομάζει υπευθύνους για την έκβαση των καταστάσεων , όρους για την ελάχιστη συνεργασία κλπ. Ενώ αποδεικνύεται ιστορικά περίτρανα ότι αν θες να βουλώνεις στόματα, πρέπει να τα μπουκώνεις.\nΜπορείς να είσαι καχύποπτος με όλους, χωρίς αυτό να ανατρέπει την ικανότητα σου να συμπάσχεις και να συμπαθείς; Σε τελική ανάλυση είναι προσωπικό στοίχημα, η εξάσκηση του σε εξωθεί έξω από το γενικευτικό σχήμα του λαού, και αν ποτέ δεν σε φέρει σε θέση άσκησης πολιτικής εξουσίας σε διαχωρίζει από το σύστημα ακριβώς επειδή ασκείσαι σε ότι σε προάγει σε αυτεξούσιο.\nΗ περίφημη αυτεξουσιότητα που ήταν για τους πολιτικούς φιλόσοφους της αρχαιότητας η ιδανική προϋπόθεση για να εξουσιάζεις και την πόλη. Κάτι που ανέκαθεν έπειθε όσο και εξερέθιζε τον λαό. Σε πόσους από τους “Υπηρέτες των λαϊκών συμφερόντων» αναγνωρίζει κανείς σήμερα το ιδίωμα αυτό; Αλλά αφήνω να μου διαφεύγει ότι δεν ζούμε πια τέτοιες εποχές και με τέτοιες προτεραιότητες.\nΣτο συλλογικό μας ασυνείδητο κυριαρχούν άλλες ανάγκες, ποιός θα την γλυτώσει στον χαμό, ποιός θα κατισχύσει με κάθε εύσχημο οριακά τρόπο.\nΜε αυτές τις προτεραιότητες στο αμίλητο αλλά και ολοφάνερο, είναι δύσκολο επί παραδείγματι, να απομονώσεις κοινωνικά μορφώματα που οδηγούν στη δημιουργία Χρυσών Αυγών. Κάτι τελικά μοιραζόμαστε όλοι με τους Χρυσαυγήτες, είναι οι συνθήκες και το ανθρωποτοπίο που τους επιτρέπει να ευδοκιμούν: Το σύστημα που από κοινού λειτουργούμε.\nΠόσο να πείσει δηλαδή ο φιλελεύθερος αστός της ελεύθερης οικονομίας, πόσο ο νοικοκυραίους μικροαστός και ο μικροϊδιοκτήτης, πόσο να πείσει ο κομμουνιστής που είτε υποτάσσεται εκών, άκων σε κομματική πειθαρχία, είτε αναρριχάται στο πολιτικό του περιβάλλον για να απολαύσει την «κρυφή» του υπεροχή μέσα σε πλαίσια προσχηματικού εξισωτισμού, πόσο να πείσει και ο φιλανθρωπισμός στις χριστιανικές ή άλλες εκδοχές του, όταν προϋποθέτει την αδυναμία αυτού που η συνθήκη της ζωής του συρρικνώνεται στην ευεργεσία που δέχεται;\nΚαμιά εύκολη απάντηση. Καμιά λύση που να βρέθηκε και να μην έχει εφαρμοστεί. Για αυτό και τα πανηγύρια και οι κατηγορηματικές αποφάνσεις υπέρ ή κατά σε τίποτα δεν συνεισφέρουν από μια στείρα επανάληψη.\nΧρειάζεται όντως χαρά, ελπίδα, κουράγιο για το παραπέρα , όμως μιας άλλης τάξης χαρά, μιας μεγαλύτερης ελπίδας από την οικονομική ανάκαμψη, που προφανώς δεν θα αντλήσει από την συγκυρία.\nΙΣΑΑΚ ΣΟΥΣΗΣ από imerodromos


Κατάπληξη προκαλεί σε κάθε Έλληνα πολίτη το γεγονός ότι το Τμήμα της Γενικής Ασφάλειας «Για την Προστασία του Κράτους και του Δημοκρατικού Πολιτεύματος» καλεί, ανήμερα την Μεγάλη Πέμπτη (16/4), στις 9.30 π.μ, τον Παναγιώτη Λαφαζάνη να απολογηθεί για τη συμμετοχή του σε αγωνιστική κινητοποίηση κατά πλειστηριασμών πρώτης κατοικίας, που διεξάγονταν στο Ειρηνοδικείο Αθηνών στις 29/11/2017 – επί Σύριζα- και οι οποίοι ανεστάλησαν λόγω της συγκεκριμένης κινητοποίησης. Και αυτό εν μέσω της βαριάς υγειονομικής κρίσης του κορωνοϊού και ενώ τα Δικαστήρια είναι κλειστά, οι δικηγόροι δεν εργάζονται και οι περισσότερες δημόσιες υπηρεσίες υπολειτουργούν. Σύμφωνα με το έγγραφο που του παραδόθηκε το Σάββατο του Λαζάρου στις 11/4, οι κατηγορίες που αποδίδονται στον Π. Λαφαζάνη αφορούν σχεδόν τον μισό ποινικό κώδικα.\nΕμείς από την πλευρά μας εκφράζουμε:\n-Την απορία μας για την σπουδή της Γενικής Ασφάλειας, που αναγκαστικά την συνδέουμε με την σχεδιαζόμενη άρση προστασίας της πρώτης κατοικίας.\n-Την έντονη αντίθεση μας στη δίωξη του Παναγιώτη Λαφαζάνη, αλλά και κάθε πολίτη που αγωνίζεται για την προστασία βασικών ανθρώπινων δικαιωμάτων.\n«Θα ήταν αδύνατον να μην σηκωθώ από το κρεβάτι, να μην έρθω εδώ και να υποστηρίξω ότι ο Παναγιώτης παρά το γεγονός ότι διαφωνούμε σε κάποια θέματα, πήρε απόφαση να μην λογοδοτήσει στους δικαστές αλλά στον λαό. Σέβομαι απολύτως το δικαίωμά του». Δήλωση του Μανώλη Γλέζου, που συνοδεύτηκε με την αυτοπρόσωπη παρουσία του μπροστά στην ΓΑΔΑ, στη συγκέντρωση συμπαράστασης στον Παναγιώτη Λαφαζάνη, 26.9.2018\nΛάτσης Κώστας 17 Ιουλ 2020, 00:14


Διήγημα: Μπροστοθρανίτες | Foninews.gr\nBy on\t 12 Σεπτεμβρίου 2017 ΛΟΓΟΤΕΧΝΙΑ\nTου Παναγιώτη Αντωνόπουλου\n-Φεύγω! Πάω να δοκιμάσω πάλι την είσοδό μου στη Σχολή! Δώσε μου την ευχή σου και στείλε τον οβολό σου, Μητροδώρας εφτά, στα Εξάρχεια!\n-Πιστεύω σε σένα γιε μου και μυρίζομαι το σκαμπίλι που θα ρίξεις στους εχθρούς σου. Πρόσεξε όμως μην ξεφύγεις. Άφησε τις ασωτίες, ξέχνα τις γυναίκες κι αγάπησε τα γράμματα γιατί κι αυτά έχουν γλύκες και σιρόπια!\nΤο πρώτο βράδυ κοιμήθηκα με τον πόνο μου αγκαλιά και το πρωί γράφτηκα στο φροντιστήριο του Τσαπέκη στην Κάνιγγος. Ο θείος Κώστας μ’ έβαλε σ’ του Μαρινόπουλου αποθηκάριο, η δουλειά σκληρή, ολημερίς δερνόμουν με τα χαρτόκουτα και τις γεμάτες νταμιτζάνες με κολόνιες. Δεμένος με τη δουλειά και το κουβάρι της γνώσης, ο ελεύθερος χρόνος μου ήταν λίγος, ένιωθα σαν το πουλί στο κλουβί, στη χάση και στη φέξη συναντιόμουν με φίλους, την κουβέντα είχα ξεχάσει για τις όμορφες και τις μαυρομάτες. Ώσπου σ΄ ένα κρασοπουλειό που έτρωγα, γνώρισα το Βασίλη.\n-Γνωστός φαίνεσαι, από πού; τον ρώτησα.\nΜέσα του μια λαχτάρα ανάβρυσε να με γνωρίσει.\n-Από τη Σπηλιά της Μεσσηνίας! Εσύ;\n-Κι εγώ από κει κοντά!\n-Από τη Μουριατάδα!\n-Θα γίνουμε φίλοι όπως ο Δάμων και ο Φιντίας, θα μπούμε στη Σχολή, θα πάρουμε το πτυχίο και θα πάμε στο χωριό σπουδαγμένοι! Είσαι;\nΠέσαμε με τα μούτρα στο διάβασμα, μπήκαμε στο παιδαγωγικό της Ακαδημίας της Τρίπολης και μπροστοθρανίτες ούτε που καταλάβαμε πως πέρασε το εξάμηνο. Από το δεύτερο αλλάξανε τα πράγματα, ήρθανε ζόρια, ο ορίζοντας της σπουδαστικής μας θητείας προβλεπόταν συννεφιασμένος.\nΟ καθηγητής της μουσικής ήταν αυστηρός, σκληρό καρύδι και απαιτητικός. Ήθελε να παίζουμε φαρσί στο πιάνο τις βυζαντινές και τις ευρωπαϊκές νότες και σε κάθε φάλτσο μας κολλούσε τη μούρη στο θρανίο. Πονούσε ο λαιμός μας να τραγουδάει και στα σολφέζ μας έπιαναν ενοχλητικοί ξερόβηχοι. Αυτός μας ενέπαιζε, μας χαστούκιζε και μας ζούρλαινε ψέλνοντας στη διαπασών κοντά στ΄ αυτί μας: Nη, Πα, Βου, Γα, Δη, Και, Ζω, Νη!\n-Θα γεράσουμε, Βασίλη στο πρώτο έτος! Ζόρικη η μουσική, ζόρικος και ο μουσικός, να δούμε πως θα ξεμπερδέψουμε τον Ιούνιο με τις εξετάσεις.\n-Έλα, βρε, μου έλεγε αυτός. Κλείσε το ασκησάριο και πάμε έξω. Στο σπουδαστικό βιβλιοπωλείο είδα το βιβλίο «Η δολοφονία του Χριστού» του Βίλχελμ Ράϊχ, μας περιμένει να το αγοράσουμε. Ύστερα πάμε στο Μαίναλο να το διαβάσουμε. Η συναισθηματική πανούκλα που έστειλε το Χριστό στο σταυρό και τόσο τραγικά την αναφέρει ο συγγραφέας στις σελίδες του θα μας φτιάξει τη διάθεση! Άφησε το μουσικό να ζει στον κόσμο του με το «λεμονάκι μυρωδάτο!»\n-Ξέρεις τι σκέπτομαι όση ώρα φαντάζομαι τον όχλο να ανεβάζει το Χριστό στο σταυρό;\n-Πού θες να ξέρω!\n-Τη ματαιότητα! Παλεύουμε να μάθουμε μουσική και να περάσουμε το έτος, αγωνιούμε, κουραζόμαστε, ξενυχτάμε, βραχνιάζουμε, αρρωσταίνουμε και στο τέλος μ’ ένα φου, φου, σβήνουμε! Αξίζει τον κόπο να παλεύει κανείς ή θα ‘ταν καλύτερα να τα παρατάει;\n-Θέλεις να πεις να τα παρατήσουμε κι εμείς και να γυρίσουμε στο χωριό;\n-Όχι βρε, αδερφέ, δεν εννοώ αυτό! Το μάταιο της ανθρώπινης προσπάθειας επισημαίνω!\nΑφήναμε ύστερα το βιβλίο και καθόμαστε στη θέση του Κολοκοτρώνη. Από κει ο αρχιστράτηγος αγνάντευε την Τριπολιτσά όταν έφτιαχνε το σχέδιο της κατάληψής της από του Τούρκους. Φανταζόμαστε και τους εαυτούς μας στρατιώτες του, με το γιαταγάνι και το γκρα στο χέρι μας να έχουμε πάρει θέση για την πολιορκία και να περιμένουμε το πρόσταγμά του για τον αγώνα της λευτεριάς της.\nΑράζαμε στη συνέχεια, πιάναμε την κουβέντα περί ανέμων και υδάτων και τελειώναμε τη σχόλη μας με γέλια σπαρταριστά. Στο σπίτι που γυρνούσαμε, αρχίζαμε πάλι τα φιλάκια με τις νότες. Ξενυχτούσαμε να τις μάθουμε και το πρωί νυσταγμένοι παίρναμε το δρόμο κούτσα – κούτσα για τη Σχολή.\n-Κανελλόπουλος Βασίλειος! Για έλα λεβέντη μου και λέγε το τροπάρι! καλούσε το φίλο μου ο μουσικός και κούρντιζε το πιάνο.\n-«Σιγησάτω πάσα<σαρξ βροτεία και στήτω μετά φόβου και τρόμου…» Λέγε τις νότες! Παίζω!\nΟ Βασίλης αγνοώντας τις, δικαιολογούταν ψευδόμενος:\n-Οι φωνητικές χορδές μου είναι ερεθισμένες και ο γιατρός μου συνέστησε παύση από κάθε ψαλτική δραστηριότητα. Αν μπορούσατε να με βάζατε σ’ ένα μικρότερο τροπάρι να με εξετάσετε…\n-Τότε λέγε: «Εκ στόματος νηπίων και θηλαζόντων κατηρτίσω αίνον. Αλληλούια».\n-Αυτό έλειπε να μας κάνεις τώρα και την πάπια! του έλεγε ο μουσικός και τον κορόιδευε μ ένα σιγανό ραπαπα, παμ. Σε ορνιθώνα βρίσκεσαι; Πήγαινε και οσονούπω φτάνει ο Ιούνιος.\n-Αρχίνα τι περιμένεις; μου ‘λεγε.\n-Εσύ δε θα πεις τροπάρι αλλά τραγούδι, πατριωτικόν, εθνικόν και διδακτικόν.\n-Μακεδονία ξακουστή του Αλεξάνδρου η χώρα που έδιωξες τους τύραννους κι ελεύθερ’ είσαι τώρα…\n-Δεν το διάβασα. Κουραστήκαμε χθες όλη τη νύχτα με το Βασίλη να μάθουμε τ’ άλλα κι αυτό δεν το εμπεδώσαμε…\n-Καλά! Το ίδιο ισχύει και για σένα! Έλα τον Ιούνιο να τα πούμε… Μου τραβούσε το τσουλούφι, μου ‘δινε μια και μ’ έστελνε στο θρανίο.\nΜ’ όλα αυτά, συνεχίζαμε να τη διαβάζουμε τη μουσική αλλά μουσικοί δε γινόμαστε. Γινόμαστε όμως φιλόσοφοι αφού δεν αφήναμε βιβλίο για βιβλίο στα βιβλιοπωλεία να πιάσει σκόνη. Το μαθαίναμε απέξω και συζητούσαμε τα συμπεράσματά μας από τις ιδέες του στις παρέες και στις σπουδαστικές συγκεντρώσεις.\nΏσπου μια τρελή αποκριά σ’ ένα χορό μας έφερε δυο κολομπίνες μελαχρινές, θεές Ολύμπιες με στήθια λεμονάκια αφράτα. Αγκάλιασα εγώ τη μία ο Βασίλης την άλλη κι από τότε που μας έβρισκες που μας έχανες, πότε στο Μαίναλο και πότε στο αναψυκτήριο του Σόσολη. Τις κοιτάζαμε στα μάτια κι όλη η ευτυχία μας γινόταν θάλασσα απέραντη και σπαρμένη από στεφάνια, κουφέτα, παιδιά, ταξίδια, πολιτείες, ανθρώπους, αρρώστιες, γηρατειά και θανάτους. Μας έπιανε φόβος, λουμώναμε στις αγκαλιές τους και ψάχναμε τη γιατρειά μας στη ζεστή φωλίτσα των λευκών βυζιών τους.\n-Έλα μη φοβόσαστε! μας παρηγορούσαν και άφηναν τα πλούσια σωματικά κάλλη τους να μας αφομοιώσουν. Ρουφούσαν τα χείλη μας, χάιδευαν τα μαλλιά μας, φιλούσαν τα αυτιά μας και ψιθύριζαν:\n-Έτσι φοβόσαστε και τα γράμματα;\n-Πρώτα θα σπουδάσουμε τον έρωτα μαζί σας και μετά την επιστήμη!\n-Συμφωνείς και συ κανακάρη μου; με ρωτούσε η δική μου και μου κολλούσε τα ροζ χειλάκια της στα δικά μου σαν βεντούζες.\n-Πάμε! μας είπε με φωνή βαριά που νομίσαμε πως μας πάτησαν τα σαράντα παλικάρια της Τροπολιτσάς. «Ποτήριον σωτηρίας λήψομαι…» Αυτό θέλω… Και οι δυο μαζί…\n-Γιατί; Γιατί; απορούσε ο μουσικός και χτυπούσε με δύναμη τα πλήκτρα.\n-Γιατί τ’ αφήσαμε αδιάβαστο! Ο Βασίλης βρήκε πάλι το θάρρος να πει την αλήθεια.\n-Τεσσάρι λοιπόν κι ελάτε το Σεπτέμβρη! Να, κοιτάτε, το περνάω στον κατάλογο!\n-Μη στενοχωριέσαι! Θα πούμε στους γέρους μας πως το περάσαμε το έτος! Εμείς όμως όλο το καλοκαίρι θα διαβάζουμε! Και το Σεπτέμβρη που περήφανοι θα φοιτούμε στο δεύτερο έτος, τους το ξεφουρνίζουμε!\n-Αν όμως το μυριστούνε πως διαβάζουμε;\n-Πώς να το μυριστούνε; Αφού θα διαβάζουμε στο βουνό!\n-Θα φυλάμε μαζί τα αμνοερίφια και θα σμίγουμε! Θα φτιάξουμε φλογέρες, θα ανοίγουμε τα ασκησάρια με τα σολφέζ και θα κάνουμε πρόβες! Ούτε γάτα ούτε ζημιά! Τροπάρια, άσματα, ασκήσεις και νότες θα μαθευτούν απέξω κι ανακατωτά!\n-Μπράβο, Πανάγο, μ’ έβγαλες απ’ το αδιέξοδο! Όλα απέξω, καλά λες θα τα μάθουμε, τίποτα δε θα μας ξεφύγει!\n-Είσαι γενναίος! Και τώρα; Είσαι για το Μαίναλο; Ο αέρας θα μας κάνει καλό, θα μας αναζωογονήσει περισσότερο!\n-Δύσκολη μου φαίνεται η ανάβαση της κορφής, Παναγιώτη! Τι λες; Θα την ανεβούμε καμιά φορά;\n-Με τα μυαλά που κουβαλάμε, όχι! Δε βλέπω πουθενά τη σημαία μας να κυματίζει! Αν όμως αλλάξουμε μυαλά ίσως να την ανεβούμε την κορφή!\nΑκούμπησε το χέρι του στον ώμο μου και με ρώτησε;\n-Είσαι να δώσουμε έναν όρκο;\n-Τι να λέει;\n-Πως θ’ ανεβούμε την κορφή!\n-Άκουσε τότε τον όρκο και επανέλαβε!\n-Ορκιζόμαστε στον Ένα Θεό τον Παντοκράτορα, να μας ρίξει φωτιά και να μας κάψει αν δεν αλλάξουμε μυαλά και δεν κόψουμε τους πειρασμούς, τις γυναίκες, τα ξενύχτια, τις οινοποσίες, τα μπανιστήρια και ό,τι συναφή ανήθικο καταστρέφει τη Μία και Ιερή ζωή μας!


Είσαι εδώ Home Ιδέες και Συμβουλές Επιλέγω περίφραξη κήπου\nΕπιλέγω περίφραξη κήπου\nΌταν υπάρχει οικόπεδο γύρω από την κατοικία είναι σημαντικό να οριοθετούμε ξεκάθαρα τους φράχτες και τις εισόδους αλλά και να διακοσμούμε το χώρο εσωτερικά με τη σωστή διαρρύθμιση. Η Leroy Merlin σας προτείνει πολλές πρακτικές και όμορφες λύσεις με αυλόπορτες, φράχτες, περιφράξεις, γκαραζόπορτες, φράχτες από λουλούδια κλπ.\nΗ αυλόπορτα είναι το πρώτο σημείο της υποδοχής. Ανάλογα με τις ανάγκες σας και το στυλ που σας ταιριάζει καλύτερα, θα βρείτε μεγάλο εύρος λύσεων στην Leroy Merlin.\n- Τα κλασσικά μοντέλα αυλόπορτας με μια ή δυο πόρτες, από σίδερο ή από άλλο υλικό αποτελούν την οικονομικότερη λύση.\n- Οι συρόμενοι φράχτες συνήθως έχουν καλύτερο αποτέλεσμα από αισθητικής πλευράς, διατηρώντας ένα αρκετά κλασσικό ύφος.\n- Οι αυτόματες αυτόλοπορτες έχουν το πλεονέκτημα πως ανοίγουν και κλείνουν χωρίς να χρειάζεται να κατεβείτε από το αυτοκίνητό σας, και παρέχει ένα αίσθημα ασφάλειας που θα αποτρέψει ακόμα περισσότερο τυχόν εισβολείς. Κάποια μοντέλα είναι οικολογικά και χρησιμοποιούν ενέργεια από φωτοβολταϊκά μέσω ηλιακού πάνελ.\nΓια σωστή οριοθέτηση του οικοπέδου, συνήθως χρειάζεται η τοποθέτηση περίφραξης ή φράχτη. Η Leroy Merlin προτείνει μεταλλικές περιφράξεις, εύκολες στην μεταφορά καθώς πωλούνται σε μορφή ρολού. Πράσινου ή μεταλλιζέ χρώματος, οι περιφράξεις αποτελούν επίσης ένα εμπόδιο που δύσκολα υπερπηδούνται, λειτουργούν αποτρεπτικά και διασφαλίζουν την ασφάλεια των παιδιών κάθε ηλικίας ώστε να μην βγαίνουν στο δρόμο.\nΥπάρχουν διαφορετικά είδη γκαραζόπορτας : συρόμενες ή ανοιγόμενες. Ο μηχανισμός αυτοματοποίησης συνήθως διευκολύνει το άνοιγμα και το κλείσιμο μιας ανοιγόμενης γκαραζόπορτας.\nΟι ξύλινες περιφράξεις μπορούν να δημιουργήσουν έναν ήσυχο χώρο απομονωμένο από αδιάκριτα βλέμματα (βεράντα, πισίνα…), και να οριοθετήσουν ένα συγκεκριμένο τμήμα του οικοπέδου.\nΞύλινοι ή μεταλλικοί φράχτες ή περιφράξεις με λουλούδια που ξεκινούν από μερικά εκατοστά και φτάνουν μέχρι ένα μέτρο ύψος, μπορούν να οριοθετήσουν έναν λαχανόκηπο ή ένα κομμάτι του κήπου όπου έχετε φυτέψει λουλούδια.\nΓια τα αναρριχώμενα φυτά, μπορείτε να τοποθετήσετε καφασωτά σε κάποιο τοίχο. Στη Leroy Merlin θα βρείτε καφασωτά διαφορετικών διαστάσεων και στυλ.\nΗ πέργκολα μπορεί επίσης να οριοθετήσει ένα χώρο εσωτερικά στον κήπο, αν τοποθετηθεί κυρίως πάνω από μια βεράντα ή πάνω από κάποιο πέρασμα. Τα αναρριχώμενα φυτά που μεγαλώνουν στην πέργκολα αναδεικνύονται και ενισχύουν την ανθισμένη όψη του κήπου.


Η ταινία Moana εκπληρώνει το ταξίδι της Disney από τη συνεσταλμένη πριγκίπισσα στην εξουσιωμένη γυναίκα\nΗ Χριστουγεννιάτικη κυκλοφορία της Disney μας μεταφέρει στις θάλασσες της Πολυνησίας, όπου μια νεαρή κοπέλα - η Moana -…\nΕικόνα από Sabine Zierer\nΟ George P. Shears ήταν ένας συνταξιούχος Αμερικανός χειροπράκτης που έγινε κάτι σαν μια μικρή διασημότητα ευεξίας στη δεκαετία του '70 με την εφεύρεση του Love Casting. Ο Τζορτζ μπορούσε να θεραπεύσει ανθρώπους σε συνεδρίες ένας προς έναν σε πραγματικό χρόνο, αλλά καθώς γερνούσε και η υγεία του χειροτέρευε, περιορίζοντας τα ταξίδια, ανέπτυξε μια αποτελεσματική τεχνική για να φτάσει πέρα από το φυσικό επίπεδο για να προσφέρει αυτό που σήμερα είναι γνωστό ως εξ αποστάσεως θεραπεία. Το ονόμασε Love Casting.\nΗ παρουσία του Γιώργου ήταν μεταμορφωτική. Τον ήξερα μόνο κατά τη διάρκεια ενός μαγικού καλοκαιριού στο Κολοράντο όπου ασχολήθηκα με μια ενεργειακή μαθητεία. Οι επισκέψεις και οι συζητήσεις μας πάντα με άφηναν σε δέος. Πώς θα μπορούσε να κάνει τόσα πολλά κάνοντας τόσα λίγα;\nΟ Γιώργος είχε μια βάση στο σπίτι, μια εσωτερική κατάσταση που θα περιέγραφα ως «Αγάπη πρώτα». Χωρίς να πει λέξη, ο Τζορτζ είπε ότι η Αγάπη ήταν η κυρίαρχη προτεραιότητά του. Χρησιμοποιούσε τη λέξη Θεός μερικές φορές, αλλά δεν ήταν σε κανένα είδος θρησκείας. Σαφώς, βίωνε αυτό που νιώθω ότι είναι η αλήθεια του Θεού, πέρα από τις πεποιθήσεις και πέρα από τον ρομαντισμό: την αγάπη. Αυτό ήταν απτό στην παρουσία του, η ισχυρή εντύπωση μιας γνήσιας στοργικής ενέργειας.\nΔεκαετίες αργότερα, κατάλαβα ότι αυτό είναι φυσικό και φυσιολογικό για κάθε άνθρωπο και ότι όλοι μας έχουμε την ίδια πιθανή θεραπευτική ικανότητα που βελτιστοποίησε ο Τζορτζ. Λοιπόν, πώς χτίζουμε τη δική μας βάση στο σπίτι; Πώς μπορούμε να θεραπεύσουμε, αυτοπροσώπως και εξ αποστάσεως; Ξεκινά με το να μάθεις πώς να ζεις με ευγνωμοσύνη.\nΗ έκφραση ευγνωμοσύνης σφυρηλατεί την προσωπική μας σύνδεση με αυτή την ενέργεια. Χρειάζεται σκόπιμη εξάσκηση, γιατί ο κόσμος είναι γεμάτος περισπασμούς. Αλλά αν αγαπάτε κάποιον, είστε πρόθυμοι να περάσετε χρόνο μαζί του. Ξεκινάω κάθε πρωί περνώντας χρόνο αντηχώντας με αυτή την αισθησιακή παρουσία, μέσα από έναν «Ευχαριστώ διαλογισμό». Απλώς κλείνω τα μάτια μου και επαναλαμβάνω σιωπηλά αυτές τις δύο μαγικές λέξεις ξανά και ξανά. Σας ευχαριστώ. Σας ευχαριστώ. Έτσι τελειώνω κι εγώ τη μέρα.\nΕυγνωμοσύνη στην αρχή κάθε μέρας, ευγνωμοσύνη στο τέλος... μετά να ζεις όλη μέρα μέσα σε ένα σάντουιτς ευγνωμοσύνης!\nΜετάδοση ευγνωμοσύνης μέσω χρημάτων\nΜια από τις καλύτερες υπενθυμίσεις για μένα κατά τη διάρκεια της ημέρας είναι να μεταδώσω ευγνωμοσύνη μέσω των χρημάτων. Εξάλλου, οι περισσότεροι από εμάς χειριζόμαστε χρήματα καθημερινά, με τη μια ή την άλλη μορφή. Για να χτίσω τη δική μου οικιακή βάση ισχυρή και βαθιά, αγκαλιάζω κάθε χρηματική συναλλαγή ως ευκαιρία να εκφράσω ευγνωμοσύνη, διευρύνοντας το πρωί και το βράδυ μου Ευχαριστώ διαλογισμό και προς τις δύο κατευθύνσεις μέχρι να συναντηθούν το μεσημέρι όταν η ειδοποίηση του έξυπνου τηλεφώνου μου σβήνει, υπενθυμίζοντάς μου να εστιάσω την ευγνωμοσύνη μου σε μια σύντομη προσευχή. BTW, υπάρχουν άνθρωποι που το κάνουν αυτό σε όλο τον κόσμο το μεσημέρι στις δικές τους ζώνες ώρας, μέλη του The Noon Club (www.noonclub.org). Ελάτε μαζί μας ρυθμίζοντας το τηλέφωνό σας.\n“Κάτι υπέροχο συμβαίνει…” Έτσι ξεκινάει πάντα η μεσημεριανή μου δήλωση. Αναγνωρίζω τη δύναμη της Αγάπης που χτυπά την καρδιά μου, που κατευθύνει τα αστέρια, ενορχηστρώνει την αφάνταστη πολυπλοκότητα της δημιουργίας, όλα αυτά χωρίς τη συνειδητή μου διαχείριση. Αυτή η επίγνωση είναι προφανώς ταπεινωτική και αυτόματα προκαλεί μια βαθιά κατάσταση ευγνωμοσύνης.\nΗ εστίαση της αγάπης μέσω των χρημάτων είναι μια ισχυρή στρατηγική μεταμόρφωσης. Αμφισβητεί την έξυπνη ανθρώπινη εφεύρεση, το χρήμα, που μας έδωσε τη δυνατότητα να λειτουργούμε έξω από τη φύση, ανεξάρτητα από την καθοδήγηση της Αγάπης. Τα χρήματα μας επέτρεψαν να οικοδομήσουμε έναν πολιτισμό που βασίζεται, όχι στην πρωταρχική δέσμευση της φύσης για ισορροπία, αλλά σε μια πυρετώδη ορμή για συσσώρευση. "Περισσότερα τόσο καλύτερα. Περισσότερα χρήματα, περισσότερος έλεγχος, περισσότερη ασφάλεια."\nΕπαναφέροντας την αγάπη στην εξίσωση\nΘα μπορούσαμε να ενώσουμε τα πολλά εκατομμύρια που διαμαρτύρονται γι' αυτό, αλλά, αντ' αυτού, ας επαναφέρουμε την Αγάπη στην εξίσωση μεταδίδοντας συνειδητά την Αγάπη μέσω χρημάτων. Άλλωστε, ως αντάξιο κομμάτι της δημιουργίας, τα χρήματα αξίζουν την ευλογία της Αγάπης όσο όλα τα άλλα, έτσι δεν είναι;\nΚάθε φορά που χειριζόμαστε χρήματα έχουμε μια μοναδική ευκαιρία Love Casting: να μεταδώσουμε αγάπη μέσω αυτού του νομίσματος. Αυτό ξεκινά με την απόφαση ότι τα χρήματα δεν είναι ούτε κακά ούτε η ρίζα όλων των κακών, αλλά είναι - στα χέρια μας - το ιδανικό μέσο για να αγγίξουμε ενεργητικά όλους τους άλλους που χειρίζονται χρήματα.\nΑκολουθούν μερικά καθημερινά σενάρια όπου μπορούμε να χρησιμοποιήσουμε χρήματα για τη μετάδοση Love:\n- Παράδοση φυσικών δολαρίων σε κάποιον άλλο: Νιώστε το χαρτί. Μεταδώστε την ευγνωμοσύνη μέσα από τα δάχτυλά σας. Αφήστε τους να λάβουν χρήματα που χρεώνονται με Αγάπη.\n- Λήψη πληρωμής. Εστιάζοντας την εκτίμηση, νιώθοντας την Αγάπη να ρέει μέσα από τα χρήματα που γίνονται αποδεκτά.\n- Γράψιμο επιταγών σε εταιρείες κοινής ωφέλειας, σε τράπεζες και εταιρείες πιστωτικών καρτών, σε φίλους: Γράφοντας "Ευχαριστώ!" στη γραμμή σημειώσεων διαρκεί μόνο μια στιγμή. Κάντε αυτή μια στιγμή μετάδοσης αληθινής εκτίμησης.\n- Κάνοντας κλικ για να πραγματοποιήσετε μια ηλεκτρονική πληρωμή: Κάντε παύση πριν από το κλικ για να εκφράσετε συνειδητά την εκτίμηση τόσο για την υπηρεσία/προϊόν που λαμβάνετε όσο και για την τεχνολογία που κάνει την ανταλλαγή τόσο εύκολη.\n- Πληρώνοντας την επιταγή σε ένα καφέ ή ξενοδοχείο, κ.λπ.: Κοιτάξτε στα μάτια του διακομιστή. Αφήστε το προφορικό σας ευχαριστώ να μεταφέρει αυθεντική ευγνωμοσύνη.\nΟ Τζορτζ Σιρς ήταν ένας αδύναμος ηλικιωμένος που καθόταν στο εξοχικό του στο Κολοράντο και μετέδιδε την Αγάπη σε ανθρώπους σε όλο τον κόσμο. Ο Τζορτζ είχε να κάνει με το Love First. Μπορούμε να το κάνουμε και αυτό, μέσω των σκέψεών μας, των προσευχών μας και, προτείνω, μέσω του τρόπου με τον οποίο χειριζόμαστε τα χρήματα.\nΣε έναν σύγχρονο κόσμο όπου το χρήμα φαίνεται να έχει αντικαταστήσει τον Θεό (με όποιο όνομα κι αν είναι), ας τιμήσουμε τη ζωή του Τζορτζ γίνοντας μέρος της κληρονομιάς του Love Casting, επιλέγοντας να είμαστε ο Θεός στην έκφραση κάθε στιγμή, βάζοντας την Αγάπη Πρώτα.\nΠνευματικά δικαιώματα 2021. Natural Wisdom LLC.\nΤο Noon Club είναι μια ελεύθερη συμμαχία μελών που εστιάζει την εσκεμμένη δύναμη κάθε μέρα το μεσημέρι για να δημιουργήσει αντίκτυπο στην ανθρώπινη συνείδηση. Τα μέλη ρυθμίζουν τα έξυπνα τηλέφωνά τους για το μεσημέρι και σταματούν σιωπηλά ή για να προσφέρουν μια σύντομη δήλωση, μεταδίδοντας την αγάπη στον κβαντικό κόσμο της μαζικής συνείδησης. Οι διαλογιστές μείωσαν το ποσοστό εγκληματικότητας στην Ουάσινγκτον το 89.\nΤι μπορούμε να κάνουμε Η λέσχη μεσημέρι; Η συμμετοχή είναι απλή. Απλώς ρυθμίστε το έξυπνο τηλέφωνό σας και κάντε παύση το μεσημέρι κάθε μέρα το μεσημέρι για μετάδοση. Για ενημερώσεις σχετικά με το πρόγραμμα και περισσότερες πληροφορίες και για να συνδεθείτε με άλλα μέλη, επισκεφθείτε τη διεύθυνση www.noonclub.org .\nΟ Will Wilkinson συνιδρυτής της Thriving Leadership Academy στο Άσλαντ του Όρεγκον. Έχει συντάξει, συν-συγγραφεί, φάντασμα, και έχει συνεισφέρει σε πάνω από 30 βιβλία, σχεδίασε και έδωσε προσωπικά προγράμματα βελτίωσης σε επτά χώρες, φιλοξένησε μια ποικιλία εμπνευσμένων τηλεοπτικών σειρών και τώρα αναπτύσσει μια νέα πνευματική πρακτική για προχωρημένους μαθητές της ζωής .\nΊδρυσε Η λέσχη μεσημέρι, μια ελεύθερη συμμαχία μελών που εστιάζει την εσκεμμένη προσευχή κάθε μέρα το μεσημέρι για την ανάδειξη της ανθρώπινης συνείδησης. Θα δημοσιεύει εβδομαδιαία ιστολόγια στις www.noonclub.org.\nΓια περισσότερες πληροφορίες, επισκεφθείτε τη διεύθυνση willtwilkinson.com


Τελικά υπάρχει εκπαίδευση για... όλους; ~ Η κυρία Αταξία\nΤελικά υπάρχει εκπαίδευση για... όλους;\nΦίλοι μου, όσοι προερχόμαστε από το χώρο της Ειδικής Εκπαίδευσης, είτε ως γονείς είτε ως δάσκαλοι, γνωρίζουμε από πρώτο χέρι τη δραματική κατάσταση που επικρατεί φέτος στα σχολεία. Στην προηγούμενη ανάρτησή μου ευχήθηκα "Καλή σχολική χρονιά" αλλά μόνο καλή δεν φαίνεται να είναι.\nΤα ειδικά σχολεία είναι κλειστά ή υπολειτουργούν, τα τμήματα ένταξης είναι άδεια και οι μαθητές που έχουν ανάγκη παράλληλης στήριξης ακόμα περιμένουν...\nΠοτέ τα πράγματα στην Ειδική Εκπαίδευση δεν λειτουργούσαν ρολόι και ποτέ η εκπαίδευση των μαθητών μας δεν αποτέλεσε προτεραιότητα αυτού του κράτους. Σαν αποπαίδι της εκπαίδευσης, η Ειδική Εκπαίδευση πάντα υποστελεχωνόταν και υποχρηματοδοτούνταν.\nΓια άλλη μια χρονιά, έφτασε η 1η Οκτώβρη και οι μαθητές μας μένουν στο σπίτι περιμένοντας να στελεχωθεί με προσωπικό το σχολείο για να λειτουργήσει. Τι άλλαξε σε σχέση με την περσινή χρονιά; Λεφτά δεν υπάρχουν. Ήδη ο υπουργός Παιδείας παραδέχτηκε ότι φέτος με πολύ "κόψε-ράψε" τα σχολεία θα υπολειτουργούν. Και φυσικά για άλλη μια φορά οι πιο αδικημένοι από όλους θα είναι οι μαθητές με αναπηρία.\nΤην Τετάρτη 7-10-2015 στις 6:00 μ.μ στο Σύνταγμα κλιμακώνονται οι κινητοποιήσεις των φορέων της Ειδικής Αγωγής. Διεκδικούμε το αυτονόητο δικαίωμα των παιδιών μας στην εκπαίδευση και σας καλούμε όλους να γίνετε συμπαραστάτες μας.\nΜε την ελπίδα για ισότητα στην εκπαίδευση...


Εμμανυέλ Καρέρ: «Δεν χρειάζεται να πιστεύεις για να υπερασπίζεσαι τον χριστιανισμό | «Παιδείας Εγκώμιον\nΑρχική > βιβλία\t> Εμμανυέλ Καρέρ: «Δεν χρειάζεται να πιστεύεις για να υπερασπίζεσαι τον χριστιανισμό»\nΟ γάλλος συγγραφέας Εμμανυέλ Καρέρ\nΟσοι παρακολουθούν τη σύγχρονη γαλλική λογοτεχνία γνωρίζουν καλά ότι ο 58χρονος Εμμανυέλ Καρέρ ανήκει στις ελάχιστες (πλην ξεχωριστές) περιπτώσεις που τη βγάζουν εδώ και πολλά χρόνια ασπροπρόσωπη. Είναι ένας βραβευμένος και διάσημος συγγραφέας που εξελίσσεται διαρκώς και ανανεώνει συνεχώς το ενδιαφέρον των αναγνωστών με τις υβριδικές συνθέσεις του, με μια γραφή που κινείται μεταξύ μυθοπλασίας και πραγματικότητας. Το πλέον πρόσφατο βιβλίο του (που χαιρέτισε η κριτική στη Γαλλία) είναι «Το Βασίλειο» («Le Royaume», 2014) όπου πλέκει αριστοτεχνικά τις δικές του εμπειρίες με μια αυστηρώς ιστορική αναδρομή στις απαρχές της χριστιανικής θρησκείας και τα πρόσωπα που τη θεμελίωσαν. Από το διαμέρισμά του στο 10ο διαμέρισμα του Παρισιού ο Εμμανυέλ Καρέρ μίλησε αποκλειστικά στο «Βήμα» για την προσωπική του σχέση με τον χριστιανισμό και τη σημασία του για όσους πιστεύουν και για όσους δεν πιστεύουν.\nΤι σας συνέβη, κύριε Καρέρ; Δεν πιστεύατε, κάποια στιγμή αρχίσατε να πιστεύετε και ύστερα σταματήσατε να πιστεύετε εκ νέου;\n«Ανέκαθεν με απασχολούσαν πάρα πολύ τα πρώτα χριστιανικά χρόνια. Στην πραγματικότητα όμως όλο αυτό, εννοώ ό,τι κατέληξε να γίνει "Το Βασίλειο", ξεκίνησε πριν από δέκα χρόνια περίπου και ήταν μια μακρά διαδικασία. Σκέφτηκα ότι θα είχε ενδιαφέρον να μιλήσω σήμερα για την περίοδο που ήμουν ένας πιστός καθολικός χριστιανός. Διότι πλέον δεν είμαι. Οσο κράτησε το εγχείρημα διάβαζα τα κείμενα της Καινής Διαθήκης, κυρίως τα Ευαγγέλια και τις Πράξεις των Αποστόλων, αλλά όχι μόνο αυτά. Τα διάβαζα όμως από μια συγκεκριμένη οπτική γωνία: εν μέρει του ιστοριοδίφη και εν μέρει του μυθιστοριογράφου, ενός ανθρώπου δηλαδή που περισσότερο θέλει να (δι)ερευνήσει τα πράγματα. Πριν από 20 και πλέον χρόνια προσέγγιζα τα ίδια κείμενα με μια τελείως διαφορετική νοοτροπία, αυτή του πιστού. Δεν θα έγραφα το βιβλίο αν δεν πίστευα ότι η προσωπική μου ιστορία μπορεί να αφορά πάρα πολλούς ανθρώπους υπό την εξής έννοια: ως μια αντιβολή του τι πίστευα τότε και του τι πιστεύω σήμερα».\nΣας φανέρωσε κάτι αυτή η περιπέτεια; Τι είναι αυτό που, κατά την άποψή σας, διακρίνει τον χριστιανισμό από τις άλλες θρησκείες;\n«Πρέπει να σας πω ότι εξακολουθώ να είμαι κοντά στον χριστιανισμό, ακόμη κι αν δεν είμαι πιστός πια, με τη στενή έννοια του δόγματος. Και θεωρώ ότι δεν χρειάζεται να είναι κανείς πιστός για να υπερασπίζεται το μήνυμα της χριστιανικής διδασκαλίας, αν θέλετε. Το όραμα για τον κόσμο που αναδύεται μέσα από τα Ευαγγέλια είναι αρκετά παράξενο και παράδοξο και σίγουρα στον αντίποδα όσων εκλαμβάνουμε ως ένα δεδομένο νόημα για τη ζωή μας. Ξέρετε τι εννοώ, σήμερα όλοι λίγο-πολύ πιστεύουμε ότι το σημαντικό στη ζωή είναι να είμαστε δυνατοί, να έχουμε εξουσία και χρήματα, να ανήκουμε σε αυτό το λαμπερό κομμάτι της κοινωνίας. Ο Ιησούς πίστευε το ακριβώς αντίθετο: ότι η αλήθεια, αν υπάρχει κάτι τέτοιο, είναι με το μέρος των αδυνάτων, των φτωχών και αυτών που δεν κατέχουν εξουσία. Υπάρχει κάτι το εντυπωσιακό και το ανατρεπτικό στο να σκέφτεται κανείς με αυτόν τον τρόπο. Δεν ξέρω κατά πόσον είναι ο "σωστός" ή ο "αληθινός" τρόπος. Είμαι όμως πεπεισμένος ότι μια τέτοια νοοτροπία ή ένα τέτοιο αίσθημα, αν προτιμάτε, είναι χρήσιμο και γόνιμο να το έχει κανείς στο μυαλό και στην καρδιά του. Και εδώ συμπυκνώνεται, κατά τη γνώμη μου, η ουσία του χριστιανισμού. Αυτό είναι, για μένα τουλάχιστον, το ουσιαστικό μήνυμα των Ευαγγελίων. Και απ’ αυτό μπορεί κανείς να επηρεαστεί ακόμη και αν δεν είναι πιστός. Δεν χρειάζεται να πιστεύεις ότι ο Ιησούς ήταν ο υιός του Θεού ούτε να πιστεύεις στην ίδια την ύπαρξη του Θεού για να εμπνευστείς απ’ αυτό».\nΑνεξαρτήτως του αν πιστεύει κανείς ή όχι, μοιραζόμαστε στον δυτικό κόσμο τον χριστιανισμό ως ένα κοινό πολιτισμικό υπόβαθρο, έτσι δεν είναι;\n«Δεν είναι μόνο πολιτισμικό το υπόστρωμα που μοιραζόμαστε, έχω την αίσθηση. Διότι το βασικό μήνυμα του χριστιανισμού, με τον τρόπο που πλέον το αντιλαμβάνομαι εγώ, δεν είναι μόνο πολιτισμικό ούτε βέβαια μόνο ιστορικό».\nΤότε; Αναφέρεστε, υποθέτω, και στην πολιτική σημασία που μπορεί να λάβει αυτό…\n«Ασφαλώς! Κοιτάξτε, από μια πολιτική σκοπιά, ένα από τα πλέον περίεργα πράγματα που υπέστη ο χριστιανισμός είναι ότι το μήνυμά του με τον τρόπο που σας περιέγραψα – δηλαδή, η πιο ανατρεπτική αντίληψη που εμφανίστηκε ποτέ πάνω στη Γη – συνδέθηκε ιστορικά και πολύ στενά πράγματι με τον συντηρητισμό ή τη λεγόμενη "αντίδραση". Συνέβη, είναι γεγονός. Και αυτό είναι μία από τις μεγάλες παραδοξότητες του χριστιανισμού».\nΗ παραδοξότητα ίσως εξηγείται από το γεγονός ότι το μήνυμα, όπως το εννοείτε εσείς, είναι εξαιρετικά εύπλαστο…\n«Εχετε, νομίζω, δίκιο. Και αυτό έχει να κάνει ασφαλώς με τα πολλά διαφορετικά και ετερόκλητα πράγματα που μπορεί κανείς να αντλήσει από τα κείμενα των Ευαγγελίων. Διαβάζεις κάτι που αποδίδεται στον Ιησού και σε ένα άλλο σημείο αντιλαμβάνεσαι λ.χ. ότι αυτό που διάβασες αντιφάσκει ή είναι και εντελώς αντίθετο με το προηγούμενο. Ναι, υπάρχει στα κείμενα μια πολυδιάστατη αμφισημία. Και υπό αυτήν ακριβώς την έννοια συμφωνώ μαζί σας ότι πολύ εύκολο ο καθένας μπορεί να επιλέξει αυτό που θέλει και να το προσαρμόσει ανάλογα με τους στόχους που θέλει να επιτύχει, πολιτικούς ή άλλους».\nΔεν είναι συναρπαστική η Καινή Διαθήκη αν τη δούμε ως ένα μυθιστόρημα; Ο πρωταγωνιστής της, ο Ιησούς, κάνει το υπέρτατο κόλπο αν το καλοσκεφθούμε, ανασταίνεται εκ νεκρών…\n«Απολύτως! Το μεγαλύτερο προτέρημα της Καινής Διαθήκης, και στην ουσία ολόκληρου του χριστιανισμού, δεν έγκειται μόνο στο μήνυμά του αλλά και στο ότι αποτελεί μια αφήγηση εν γένει, μια ιστορία, ένα συναρπαστικό μυθιστόρημα εν τέλει. Και στο "Βασίλειο" θέλησα να ασχοληθώ με τους συγγραφείς αυτού του παράξενου μυθιστορήματος. Το εκπληκτικό είναι – και αυτό οφείλει κανείς να το πιστώσει στην επίσημη Εκκλησία – ότι διατηρήθηκαν και οι τέσσερις εκδοχές του. Το αναμενόμενο θα ήταν και το σύνηθες παραμένει – από έναν θεσμό, διότι έτσι λειτουργούσε ήδη η χριστιανική Εκκλησία από τότε – να κρατηθεί μία εκδοχή και η πιο ομοιογενής, η "επίσημη γραμμή" του "κόμματος", για να σας το πω κι αλλιώς. Παραδόξως, λοιπόν, διατηρήθηκαν και οι τέσσερις, που είναι μεν αντιφατικές και αντικρουόμενες εν μέρει μεταξύ τους, αλλά προσδίδουν συνολικά στην ιστορία μεγαλύτερη σαγήνη. Αυτό έγινε, κατά τη γνώμη μου, και συνειδητά αλλά και ασυνείδητα: από μιαν ανεπαίσθητη διαίσθηση λογοτεχνικού χαρακτήρα, την ιδέα ότι αυτή η ιστορία θα ήταν πιο δυνατή αν υπήρχαν τέσσερις εκδοχές της. Οι διαφορετικές εκδοχές φωτίζουν διαφορετικά και τα εξιστορούμενα και τον ήρωα και έχω την αίσθηση ότι αυτό εξηγεί εν μέρει την τεράστια επιτυχία και τη μεγάλη επίδραση της Καινής Διαθήκης».\nΜιλάμε επομένως για ένα μυθιστόρημα γραμμένο από τέσσερις διαφορετικές οπτικές γωνίες, αυτές των τεσσάρων ευαγγελιστών. Εσείς όμως προκρίνετε στο βιβλίο το δίδυμο Παύλου – Λουκά. Γιατί;\n«Από μια μυθιστορηματική σκοπιά ο Παύλος και ο Λουκάς είναι ένα πολύ λειτουργικό δίδυμο. Σκεφθείτε τον Δον Κιχώτη και τον Σάντσο Πάντσα ή τον Σέρλοκ Χολμς και τον Γουάτσον, υπάρχει πάντοτε ένας χαρισματικός τύπος και ο έμπιστος βοηθός του με τον οποίο μοιράζεται την ιστορία. Από τη μια μεριά ο Παύλος, αν και δεν θα τον χαρακτήριζα ιδιαιτέρως συμπαθή, παραμένει ένας φοβερός, ένας σπουδαίος χαρακτήρας. Από την άλλη μεριά, μόνο με τον Λουκά ένιωσα – όσο κι αν ακούγεται πομπώδες – μια οικειότητα. Αυτό που μου φαίνεται ενδιαφέρον στην περίπτωσή του είναι ότι εφαρμόζει μια τελείως διαφορετική στρατηγική σε σχέση με τους άλλους τρεις. Ο Λουκάς είναι πιο κοντά σε μια ρωμαϊκή ή ελληνική αντίληψη και παράδοση. Μας λέει εξαρχής ότι προσπάθησε να ερευνήσει, ότι προσπάθησε να βασιστεί σε μαρτυρίες ανθρώπων που ήταν ακόμη τότε εν ζωή, μας εξηγεί ότι προσπάθησε να συνθέσει ένα αξιόπιστο χρονικό, βασισμένο σε γεγονότα, για την περίφημη ιστορία που έχουμε ακούσει. Το πρόγραμμά του, με άλλα λόγια, μοιάζει με το πρόγραμμα ενός δημοσιογράφου ή ενός ιστοριογράφου. Αυτό είναι το συναρπαστικό στον Λουκά, ο οποίος είναι, επιπροσθέτως, ένας εξαιρετικά ταλαντούχος γραφιάς. Και ορισμένες από τις πιο συναρπαστικές ιστορίες του χριστιανισμού υπάρχουν μόνο στο δικό του Ευαγγέλιο, η παραβολή λ.χ. του Καλού Σαμαρείτη. Εγώ, βέβαια, πιστεύω ότι τις επινόησε. Οχι καθ’ ολοκληρίαν αλλά νομίζω ότι τις προσάρμοσε στις δικές του ποιότητες. Και αυτό δεν είναι κακό».\n«Η Αποκάλυψη με κάνει να νιώθω άβολα»\nΞέρω ότι περάσατε (και αυτό) το καλοκαίρι στο σπίτι σας στην Πάτμο. Αναρωτιέμαι αν η σχέση σας με το νησί ξεκίνησε από (ή έχει να κάνει με) τον ευαγγελιστή Ιωάννη…\n«Ειλικρινά, όχι. Πρωτοπήγα στην Πάτμο πριν από 35 χρόνια, όταν ήμουν ακόμη ένας νεαρός με σακίδιο που έκανε διακοπές στα ελληνικά νησιά με ελάχιστα χρήματα. Στην Πάτμο πήγα πολλές φορές, την αγάπησα. Για κάποιο διάστημα δεν ερχόμουν στην Ελλάδα. Τα τελευταία χρόνια όμως περνώ τα καλοκαίρια εκεί με την οικογένειά μου. Στην Πάτμο άρχισα να σκέφτομαι σοβαρά το ενδεχόμενο να γράψω κάτι για τα πρώτα χριστιανικά χρόνια. Τον Ιωάννη τον θαυμάζω. Αλλά πρέπει να σας εξομολογηθώ ότι η Αποκάλυψη (την οποία υποτίθεται ότι έγραψε στην Πάτμο) δεν μου αρέσει και πολύ. Δεν την καταλαβαίνω και επιπλέον με κάνει να νιώθω άβολα, πιθανώς επειδή γράφτηκε ακριβώς για να εκφοβίσει τους ανθρώπους. Προτιμώ σίγουρα το Ευαγγέλιο του Ιωάννη και πιστεύω ότι είναι αδύνατον ο ίδιος άνθρωπος να έχει γράψει και τα δύο. Είναι εντελώς διαφορετικά! Είναι σαν να καλείσαι, για να χρησιμοποιήσω ένα παράδειγμα από τη γαλλική λογοτεχνία, να πιστέψεις ότι "Το ταξίδι στην άκρη της νύχτας" (Σελίν) και το "Αναζητώντας τον χαμένο χρόνο" (Προυστ) έχουν γραφτεί από τον ίδιο άνθρωπο. Είναι αδύνατον!».\n* Τα βιβλία του Εμμανυέλ Καρέρ «Τα μαθήματα στο χιόνι» (1997), «Ο εχθρός» (2000), «Ενα ρωσικό μυθιστόρημα» (2009) και «Αλλες ζωές απ’ τη δική μου» (2011) έχουν κυκλοφορήσει από τις εκδόσεις του Εικοστού Πρώτου. «Το μουστάκι» (1990) κυκλοφόρησε από τις εκδόσεις Σέλας.\nThunderstorm at Vernouillet, 1908, Pierre Bonnard\nΤο παιχνίδι της γνώσης, υπόθεση ζωής «Φως περισσότερο φως…»


Η επόμενη ταινία Spider-Man ονομάζεται Spider-Man: Homecoming - Σελίδα 2 - Νέα - Insomnia.gr\n15 Απριλίου 2016 στο Νέα\nΔημοσ. 16 Απριλίου 2016 (επεξεργασμένο)\nΠείτε μου ότι η φωτογραφία του άρθρου είναι fan made και όχι η official της ταινίας!\nεπισημη ειναι. και η ταινια θα ειναι στο στυλ των 80s νεανικων κωμωδιων του John Hughes. ο Spider-Man θα ειναι περισσοτερο η Ultimate εκδοση.\nεπισης η Aunt May θαναι AILF:\nΕπεξ/σία 16 Απριλίου 2016 από KilliK\ndamoclesword 4 αναρτήσεις\nχωρις Tobey Maguire δεν...\nΤο homecoming για τιτλος, θα μπορουσε να εχει βγει και απο sequel του american pie\nΜα ναι ρε φίλε! Δλδ πόσα ακόμα origin stories να δούμε; Τα μάθαμε απ έξω κι ανακατωτά. Φλώρος που γουστάρει γκόμενα,δαγκωνεται από ραδιενεργό αράχνη,μένει με θείους που ο ένας είναι μάρκα ρυζιού και π\nΓενικά και τα 3 casting του Spiderman (Maguire, Garfield, Holland) ήταν για κλάματα. Αν κάτι έσωζε τις πρώτες ταινίες ήταν ο Green Goblin και ο Doc Ock.\nΜην ξεχνάς και τον Jonah Jameson\nΠέτυχαν διάνα με το συγκεκριμένο casting\nκριμα ομως που δεν θα ξαναρθει για το καινουργιο reboot.\nκαι στο ρόλο του spiderman ... ο ποντικομικρούλης αχαχαχ\nΌταν το hollywood καταλάβει ότι nerd ≠ fugly brat, ίσως ανέβει η ποιότητα του casting.\nΚοντεύουν να περάσουν σε αριθμό την Λάμψη του Νίκου Φώσκολου.\nΜετά έχει σειρά το Spiderman home-alone...\nΤο logo πάντως φέρνει σε animated ταινία.\nΑν είχε παίξει Spidey ο James Franco αντί να βάλουν το χλεχλε 1,2 και 3,θα είχε ένα νόημα το όλο θέμα...Τύποι να επαιζαν το ρόλο του Franco υπάρχουν με την οκά...\nΓια να πέφτουν από τον ένα μ@λ@κ@ στον άλλο,κάποιος γ@[email protected]ι κάποιον,δεν εξηγείται...\nO Tobey Maguire τελικα αποδειχτηκε πολυ καλη επιλογη.\nΆντε να δούμε ποιος θα παίξει και το Spider-Pig σε λίγο! Ψηφιζω Jack Black!\nτο εθεσες πολυ σωστα ..ΜΑ ΕΙΝΑΙ ΔΥΝΑΤΟΝ ΝΑ ΒΑΖΟΥΝ ΤΕΤΟΙΑ !ΠΡΑΓΜΑΤΑ! ΓΙΑ ΤΟ ΡΟΛΟ ΤΟΥ ΣΠΑΙΝΤΥ !\n4η ταινία Spiderman... για να δούμε πόσες θα χρειαστούν για να πετύχουν τη συνταγή. Φαντάσου να μην ήταν και καραπετυχημένο comic με άπειρο υλικό....\nΠάντως το casting τόσο του Parker όσο και της Jane είναι για το πέο. Να μη μιλήσουμε για την catwoman.... Όποιος έχει παλιά τεύχη όπου ο Parker ήταν φέτες και οι άλλες δυο σεξοβόμβες τούμπανιασμένες, θα κλαίει.\n6η ταινια θες να πεις.


Η δασκάλα που έγινε αρχηγός των ανταρτών στις Φιλιππίνες. Μαθαίνει στον αμερικανό στρατιώτη πως να σκοτώνει αθόρυβα Ιάπωνες με αποκεφαλισμό (φωτο) - ΜΗΧΑΝΗ ΤΟΥ ΧΡΟΝΟΥ\nΗ γυναίκα ακινητοποιεί τον στρατιώτη πιάνοντας τον από τα μαλλιά και τοποθετεί το μακρύ μαχαίρι στο λαιμό του. Είναι η δασκάλα Νίβς Φερνάντεζ, η μοναδική γυναίκα – ηγέτης ανταρτών στις Φιλιππίνες.\nΠρόκειται για μια στιγμή εκπαίδευσης. Αυτό που προσπαθεί να δείξει στον αμερικανό στρατιώτη, Άντριου Λουπίμπα είναι ο αθόρυβος τρόπος με τον οποίο σκοτώνει Ιάπωνες, κατά τη διάρκεια της Ιαπωνικής Κατοχής. Την εικόνα απαθανάτισε ο Στάνλει Τρούτμαν στο Leyte Island των Φιλιππίνων, το 1944.\nΗ Φερνάντεζ, μάθαινε στους στρατιώτες της πως να περικυκλώνουν τον εχθρό και να αντιστέκονται στις επιδρομές. Έτσι κατάφερε με τους 110 ντόπιους συμπατριώτες της να σκοτώσουν πάνω από 200 Ιάπωνες με τα μαχαίρια τους και μόνο. Οι αντίπαλοι προσέφεραν πάνω από 10 χιλιάδες πέσος για το κεφάλι της.\nΝίβς Φερνάντεζ, πρώην δασκάλα και η μοναδική γυναίκα – ηγέτης ανταρτών στις Φιλιππίνες/ RareHistoricalPhotos\nΟι Φιλιππινέζοι χρησιμοποιούσαν ως όπλο το “μπόλο”. Ένα μακρύ μαχαίρι που ήταν χρήσιμο για την εκκαθάριση της βλάστησης και για γεωργικές εργασίες. Λόγω της διαθεσιμότητας του, μιας και κάθε σπίτι είχε τουλάχιστον από ένα, έγινε το βασικό τους όπλο.\nΥπάρχει μια ιστορία για διάφορες φυλές των Φιλιππίνων, που αφορά στο τελετουργικό μετά τον αποκεφαλισμό των εχθρών τους. Ειδικά κατά τη διάρκεια του Β Παγκοσμίου Πολέμου, έστηναν ενέδρες στους Ιάπωνες στρατιώτες μέσα στα δάση. Τα κεφάλια που έφερναν πίσω στη φυλή τα χρησιμοποιούσαν σε τελετές και τα παλούκωναν.\nΟ σιωπηλός θάνατος\nΟ καθιερωμένος τρόπος που προτιμούσαν οι ντόπιοι για να σκοτώνουν τους Ιάπωνες ήταν αυτός της Φερνάντεζ. Η τεχνική ήταν συγκεκριμένη. Σκοπός ήταν να κοπεί με μια γρήγορη κίνηση η καρωτιδική αρτηρία. Ήταν στιγμιαία οδυνηρό, αλλά το θύμα έχανε άμεσα τις αισθήσεις του. Αυτό που έπρεπε να καταφέρουν ήταν η απότομη μαχαιριά, στο μαλακό σημείο κάτω από το λοβό του αυτιού. Μια ανοδική κίνηση με το μαχαίρι και όλα είχαν τελειώσει. Τις περισσότερες φορές, τα θύματα δεν προλάβαιναν να βγάλουν ούτε ψίθυρο. Η αλήθεια βέβαια είναι ότι οι Φιλιππινέζοι θρήνησαν και αυτοί χιλιάδες θύματα.\nΔιαβάστε στη “ΜτΧ”: Το τραυματισμένο παιδί που κλαίει δίπλα στο πτώμα της μητέρας του. Το «Ματωμένο Σάββατο», η φωτογραφία μετά από ένα βομβαρισμό αμάχων, που έγινε αφορμή να επικηρυχθεί ο φωτογράφος με ένα τεράστιο ποσό!\nTAGS: αντάρτεςαποκεφαλισμόςγυναικαδασκάλαηγέτηςθάνατοςΙαπωνική Κατοχήκαρωτιδική αρτηρίαΛουζόνμαχαίριμπόλοΝιβς ΦερνάντεζτελετέςτεχνικήΦιλιππίνες